
Önfegyelmezés és fegyelmezés. 


Az ember társadalmi lény. Már , kezdetben" emberpárt terem- 
tett az Isten s az emberiség szaporodásával haladó arányban sza- 
porodtak és alakultak az isteni és emberi (társadalmi) törvényeken 
alapuló tagozatok, melyeknek az ember, hol akarva, hol nem is 
akarva, de tagjává vált. 

Az állampolgár, vagyis a ma embere, egy és ugyanazon állam 
határai között is tagja a tartománynak, megyének, községnek, ame- 
lyikben él; tagja a fajnak, családnak, melyben született és nevel- 
kedett; tagja a társadalomnak, melynek révén benne az általános 
emberi fejlődik és fejlesztődik ; tagja az osztálynak, mellyel azonos 
munkamezőt jár be; tagja önmivelő, népnevelő, testedző vagy Szó- 
rakoztató társadalmi alakulatoknak, egyesületeknek, amelyekben hol 
önmagát tovább képezi, hol testét edzi, hol szórakozásokat talál ; 
és tagja a további társadalmi alakulatok alig megszámlálható soka- 
ságának, melyeket a hovatovább fejlődő agy és igény kitervelni és 
megszervezni képes. 

De nem minden ember tagja minden társadalmi alakulatnak. 
A hit világának, a természeti hajlamnak, a műveltség fokának, a 
foglalkozásoknak stb. különbözősége legtöbbször más és más ala- 
kulátokban való résztvételre utalják az egyént. Minden tagság bizo- 
nyos jogokat nyújt az embernek. E jogok szorosan érintik egymás 
határait, de nem mindenki lévén minden jogot nyújtó társadalini 
alakulatnak a tagja, a nyújtott jogok sem ugyanazonosok. 

. Másfelől a tagok jogai ugyanazon társadalmi alakulaton belül 
sem ugyanazok. A részletekben más és több-. illeti a felelős veze- 
tőket és más a vezetet eket, vagyis követőket. 

Hogy tehát a. jogosultságok egymás mellett megférjenek, egy- 
mást ne zavarják, hanem inkább támogassák : azért bizonyos sza- 
bályoknak léte és betartása szükséges. Ez teszi nélkülözhetetlenné 
törvényeknek, rendeleteknek, alapszabályoknak stb. hozatalát, léte- 
sitését: s ezeknek betartása biztositja a mindennapi élet harmoniáját. 

—— Messze vezetne e kérdéseknek részletes fejtegetése S még 


B 


Önfegyelmezés és fegyelmezés. 


messzebb az egyes tagozatok határainak lehető szabatosítása és 
egymásra hatásuk boncolgatása; miért is maradjunk ezuttal csak a 
legnemesebb alakulatnál: az egyháznál. 

Az egyházban, — szintugy mint a többi összes társadalmi 
alakulatokban, — önkormányzatilag hozott törvények vannak, me- 
lyek részben az egyháznak szervezetét, berendezkedését, részben az 
egyháznak hiveihez s viszont a hiveknek az egyetemes egyházhoz 
való viszonyát, részben pedig az egyháznak más társadalmi alaku- 
latokhoz s más egyházakhoz és az államhatalomhoz való helyzetét 
szabályozzák. Minden alakulatnak s igy az egyháznak is, törvényei- 
ben kidomborodik az az elv, hogy léte és működése más szabad 
alakulatoknak létét és szabad fejlődését nem bénithatják, nem ve- 
szélyeztethetik. Ez elvnek hatályosiítása az államhatalomnak, mint 
erőhatalomnak a feladata, mely ebből a célból követeli a szervezeti 
törvényeknek bemutatását. Ha e törvények e feltételnek megfelel- 
nek, akkor az államhatalom az egyházi szervezetek működését nem 
irányitja, nem irányithatja, nem befolyásolhatja, hanem részükre 
önkormányzatot nyújt. 

Ez önkormányzatban nyugszik az egyháznak az a joga, hogy 
önmagát saját hivei által, saját törvényei szerint kormányozhatja. 
Maga választja ki és meg ügyeinek vezetőit s törvényei által sza- 
bályozza ezeknek jogkörét. Megállapítja az egyetemes egyház és a 
saját hivei közötti jogokat és kötelességeket; azok rendszeres tel- 
jesitéséről gondoskodik s a törvényei határain túl terjeszkedőkkel 
szemben (felügyeletet) fegyelmet gyakorol. 

Az önkormányzat lényege ugyanis az, hogy az önkormányzati 
törvények keretein túlterjeszkedők tényei nemcsak a túlterjeszkedők 
magán tényei, hanem magát az önkormányzatot is erősen érintik, 
azt magát is veszélyeztethetik, miként ezt épen a mi vallásügyi 
állami törvényünknek több rendelkezése beszédesen tanusitja. Mint- 
hogy általános jogelv, hogy mások jogosult érdekeit az önkormány- 
zati jog gyakorlása nem sértheti s minthogy ez az összes önkor- 
mányzati törvényeken át kell vonuljon, azért általános elv az is, 
hogy a törvények nem tudásával senki nem védekezhetik. Ha tehát 
az egyház által meghozott önkormányzati törvények a hiveknek 
minden egyházi vonatkozású cselekményeit szabályozzák és a hivek 
mindezeket pontosan megtartják: akkor erős az egyház. Nem tá- 
madható kivülről, mert védi az önkormányzat; nem támadható 


belülről, mert a meghozott tételes törvények rendelkezéseiről min- 
den támadás visszapattan. 


Önfegyelimezés és fegyelinezés. 


A törvények szigorú betartása tehát elsőrendű egyházi érdek, 
mert ezek az egyházi önkormányzatnak egyedüli biztosítékai. Be- 
tartandók ezek még akkor is, ha betartásuk az egyéni szabad cse- 
lekvés bizonyos korlátozásával jár. Ennek megértése, az önkor- 
mányzati törvényeknek még az egyéni szabadság bizonyos korlá- 
tolásával is, öntudatos és önkéntes betartása: az önfegyelmezés. 
A be nem tartásnak pedig kényszerrel való betartatása : a fegyelmezés. 

Az egyház erkölcsi testület lévén, hivatása az erkölcs biro- 
dalmának határait állandóan szélesbiteni. E célra szolgáló egyházi 
eszközök : a nevelés, a tanitás, a szeretet, a meggyőzés stb. és nem 
a hatalmi erővel való kényszerités. Természetes tehát, hogy az 
egyház előtt összehasonlithatatlanul értékesebb a hivek önfegyel- 
mezése s a fegyelmezéshez csak ott nyul, hol a rendfenntartás és 
saját önkormányzatának biztosítása ezt követeli, 

Minthogy a hivő önfegyelmezése az egyházi törvényeknek 
szigorú betartásával kimerül, az egyház törvényeket hoz, melyekben 
rendelkezik, hogy istentiszteleteit minő módon kivánja gyakorol- 
tatni ? az istentiszteletet végző papjait és énekvezéreit minő módon 
képezi ki? a hiveknek minő csoportosulása képez egy egyházköz- 
séget ? az egyházközség minő vezetők által kormányoztatik ? minő 
módon és kik közül választható pl. a lelkész, a tanító, a gond- 
nok ? stb. Minő a felügyelet ? kik a felsőbb hatóságok ? stb., stb., 
— szóval a gyakorlati élet minden külső megnyilvánulását tételes 
törvénnyel szabályozza. Az, aki e törvények összes rendelkezését 
szigoruan betartja, önfegyelmet gyakorol. 

Például: egy hivő lakóhelyének változtatása nélkül hiába 
kiván egy másik, talán kevesebb egyházi teherrel terhelt egyház- 
községbe átlépni, azt a törvény tilalmazza; tehát nem erőszakol, 
hanem megnyugszik az adott helyzeten s abban törekszik a hely- 
zetet könnyiteni ; egy lelkész óhajtana esperessé vagy tán püspökké 
is előlépni, de nem őt választják. Önfegyelmez, midőn megnyug- 
szik a helyzeten s támadás és kisebbités helyett törekszik lanka- 
datlan tevékenység és önzetlen segítés útján úgy az egyház fejlő- 
dését előmozditani, mint a saját érdemeit öregbiteni; egy gondnok 
vagy pénzkezelő szeretné a gondjaira bizott közvagyont egy általa 
elképzelt módon jobban gyümölcsöztetni, de önfegyelmet gyakorol, 
midőn az egyház által előirt kezelési rendelkezés szigorú szabályai 
szerint jár el; egy egyházközség akar egy megfelelő előkészületek- 
kel vagy előfeltételekkel nem rendelkező egyént lelkészévé válasz- 
tani, mit a törvény nem enged, tehát önfegyelmet gyakorol, ha nem 

erőszakoskodik, nem békétlenkedik, hanem a törvénynek engedel- 
meskedik. 

Gyakorolja az önfegyelmet a saját vágya bizonyos korlátozá- 
sával, mert tiszteletben tartja a törvényes rendelkezéseket, mert a 
tözvények szerint akar élni, mert saját akaratát csak a törvény ren- 
delkezései között kivánja hatályositani. Az önfegyelmezés tehát a 
legerősebb egyházi érdem az azt gyakorló szempontjából és leg- 
erősebb biztosítéknyujtás a közegyház biztonságára vonatkozólag. 

Természetes tehát, hogy az egyház kiváló súlyt helyez hivei 
önfegyelmezésének kifejlődésére s elvárja minden: hivétől ennek 
tanusítását. Boldog és nyugodt, ha annak gyakorlását tapasztalja, 
mert ezzel önkormányzatát biztosítottnak látja. 

Aki az önfegyelmezést nem gyakorolja, legyen az hivő vagy 
egyházi testület, az ellentétbe kerül az egyházi törvényekkel; nem 
engedelmeskedik azok parancsoló rendelkezéseinek, áthágja tiltó 
rendelkezéseit. E tényével pedig nemcsak zavart kelt az egyház 
haladásában és fokozatos fejlődésében; nemcsak rosszra csábitó 
példát nyújt a mások részére, hanem — mint már reámutattunk — 
veszélyezteti az egyház önkormányzatának biztonságát is. 

Nem annyira hatalmi, hanem inkább védelmi követelmény 
tehát, hogy ezeket az egyház sem egyeseknek, sem testületeknek 
el ne türje s azokat, kik magukat önfegyelmezni nem tudják vagy 
nem akarják, az egyetemes egyház köteles fegyelmezni. 

Ez egyházi fegyelmezés, hogy önkénnyé ne fajulhasson, szin- 
tén törvények alapján történik. Igy az egyház fegyelmi törvényt 
alkot, amelyben ellenszegülő vagy tiltott cselekményeket fegyelmi 
vétségeknek minősíti s azoknak elkövetőit bizonyos büntetésekkel 
büntetendőknek határozza meg. 

Minden büntetés első sorban javító jellegű rendelkezés. All 
ez különösen egyházi vonatkozásban. Javító irányzatú a fegyelmi 
cselekményt elkövető vagy elkövetőkre vonatkozólag, kiket magukba 
szállásra, megbánásra s a jövőben hasonló cselekvéstőli tartózko- 
dásra irányít. Hálát ad az egyház a jó Istennek, ha e javítási ered- 
ményt elérnie sikerült, mert ezzel mentesül a megtorló jellegű in- 
tézkedéseknek kényszerű bevezetése alól. 

Ha azonban a javítás nem sikerül, akkor a fegyelmi cselek- 
mény ismétlődhetésének kell elejét venni. Az államhatalom a meg- 
rögzött gonosztevőt lecsukja, elzárja, hogy újabb gonoszságokat el ne 
követhessen ; a társadalom fegyelmező ereje kiveszi az éretlen gyermek 
kezéből a kést, hogy azzal magát vagy mást meg ne sérthessen.. 

A protestáns egyházaknak nincs elzárási joga és módja, miért 
is az ismétlődések megakadályozásának útja az, hogy a törvény 
rendelkezéseinek ellenszegülőt megfosztja attól a hatáskörétől, mely- 
ben a cselekinényt elkövette; ha pedig az hatáskörén tul, egyénileg 
cselekszik, akkor az egyház megvonja tőle a védelmét, kitaszítja 
hivei köréből vagy kiszolgáltatja az államhatalom megtorló hatal- 
mának, amennyiben pedig testület vagy égyházi intézmény követné 
el a törvénnyel szembehelyezkedéseket vagy engedelmesség meg- 
tagadást, úgy feloszlatja azt vagy felfüggeszti cselekvési hatáskörét 
időlegesen, vagyis mindaddig, míg megtérésének bizonyító jeleit 
nem tanusította. 

Az egyháznak e ténye — ismételjük — nem annyira jog, 
mint inkább kötelesség. Saját önkormányzatának biztonsága szem- 
pontjából ezzel élni nem joga, hanem kötelessége. 

Egyházi életünkben kivételes eset fegyelmi vétségeknek el- 
követése. Személyi gyarlóságokon és fogyatékosságokon tuliak alig 
fordultak elő a multakban. Azonban ma, a világháború által saj- 
nálatosan eldurvított erkölcsi érzék, a megnövekedett önhittség és 
megiogyatkozott hitbuzgalom, kapunyitogatói a fegyelmi vétségek 
sokasodásának és sulyosbításának. Ma már nem elképzeihetetlen, 
hogy akad erkölcsi testület, egyházközség, mely figyelmeztetés s 
tiltó rendelkezés dacára is követelődzik bizonyos egyénnek elmoz- 
dításánhoz vagy kinevezéséhez még az esetben is, ha annak elő- 
feltételei nincsenek meg, söt ilyen esetre a tételes törvények meg- 
változtatását is szorgalmazza, különben ellenszegülésről beszél. 

Már pedig ilyen helyzetnek egészséges egyházi szervezetben 
előfordulnia és érvényesülnie nem szabad. Ilyennek elhatalmasodása 
az egészséges közszellem sirásása lenne. Ilyennek megelőzése és 
megakadályozása csakis megfelelő törvények létezése és azoknak 
szigorú megtartása és megtartatása által lehetséges. Ha tehát a 
korszellem úgy alakult vagy alakulna át, hogy nemcsak az egyház 
alkalmazottainak, hanem a hivők fegyelmezésének szüksége is fenn- 
forog: akkor keresni és alkalmazni kell a tételes törvényeknek 
megfelelő rendelkezéseit ingadozás vagy habozás nélkül, ha pedig 
ilyenre rendelkezés nem lenne, ha az elődök ilyenre nem is gon- 
doltak volna, akkor megteremteni kell azt késedelem nélkül. 

És a törvényt alkalmazni kell mindenkire és mindenkivel 
szemben. , Megtartom és megtartatom", úgy szól a hivatali eskű. 
A törvény megtartási kötelesség egyforma súllyal nehezedik az en- 

gedelmeskedni hivatottra és az engedelmességet ellenőrzőre és ki- 
kényszerítésre kötelezettre. 

Nem állana hivatása magaslatán az a vezető, ki adott eset- 
ben a törvény rendelkezéseinek megkerülésére mutatna, keresne 
vagy nyújtana lehetőséget. A jó kormányzó a hibásan működő 
csavart kicseréli, mert külömben egy rossz csavar az egész gépezet 
zavartalan müködését veszélyezteti s egy ily veszély bekövetkezte 
esetén egyedül ő, — a kormányzó, — a felelős. E felelősséget 
másra át nem háríthatja, sem meg nem oszthatja. 

Mindezekből azt a logikus következtetést vonhatjuk le, hogy 
egyházi önkormányzatunk épségének egyedüli biztosítéka önkor- 
mányzati törvényeink rendelkezéseinek szigorú megtartása és meg- 
tartatása. El kell várnunk tehát minden hivünktől és intézményünk- 
től, hogy törvényeink rendelkezéseihez feltétlenül alkalmazkodik s 
az ezektől eltérő vágyaival és törekvéseivel szemben szigorú ön- 
fegyelmezést gyakorol. Mennyiben pedig várakozásaikban a felelős 
vezető vagy vezetők csalódnának, ezeknek hivatásuk és köteles- 
ségük csakis az, hogy a törvények erejét, azoknak tiszteletben tar- 
tását, azoknak érvényesülését kényszer eszközökkel is hatályosítsák, 
fegyelmet gyakoroljanak. 

Salus rei publicae suprema lex esto. Videant consules, 


Dr. Ferenczy Géza, 
főgondnok, 


Levél a szerkesztőhöz, 


Igen tisztelt Barátom ! 


A mult hó végén megkerestél az iránt, hogy a mult évi Fő- 
tanács jegyzőkönyvének ismertetése kapcsán irjak egy cikket a 
, Keresztény Magvető" számára: ,A cikk cime valami ilyesféle 
lehetne: Egyházi életünk jövő feladatai. Benne a mult évi jelen- 
tések alapján nehány, irányt mutató gondolatban ki kellene fejteni, 
hogy hitéleti, erkölcsi, egyházkormányzási, gazdasági, nevelési és 
fegyelmezési stb. tekintetben mik volnának a teendőink, hogy a 
jelen súlyos -viszonyok között Atyáink örökségét megtarthassuk. 
Olyan időket élünk, amikor csak céltudatos és összetartó munkával 
állhatunk meg. A kapkodás és széthuzás a meglevő csekély erőin- 
ket is elsorvasztja". 

Természetesen a tőlem telhető legjobb képességgel s leg- 
nagyobb készséggel igyekszem eleget tenni a megtisztelő felhivás- 
nak, habár, nem egy hosszabb önálló cikk, hanem csak levél for- 
májában, amely rövidebb keret nézetem szerint teljesen elegendő 
a nagyon egyszerű meritum megállapításához. 

Tény az, hogy nagyon összetartó, kemény munka és akarás 
kell ahhoz, hogy a reánk maradt szent örökséget egyelőre csak 
megtartani is tudjuk. 

A mi jelenlegi egyházi életünknek sarkalatos hibája: tulteng 
a törvényhozás és bágyadt, elsorvadó a törvényvégrehajtás munkája. 

Egészséges közélet pedig csak a kettőnek egy intenzivitási 
sikon való mozgása mellett lehetséges. 

A , törvényhozás" szót a legtágabb értelmű gyűjtő fogalom- 
nak kivánom tekintetni: ide veszek minden egyházias elgondolást 
is, nyilatkozzék az meg szóval, üléseken, bizottságokban — vagy 
irásban akárhol, egyszóval minden olyan tevékenységet, ami az el- 
gondoláson tul nem menően szubjektiv, — ami több-kevesebb 
retortán leszürődött , recept" arra nézve, hogy mit hogyan kell 
vagy kellene csinálni. 


Levél a szerkesztőhöz. 


Ez a könnyebb tevékenység és folyik is a termelés tropikus 
bujasággal ezeken a mezőkön. 

Más a tettek mezeje : a végrehajtás. Ez a nehéz ! Itt vérzünk el! 

Külső és belső okok miatt, amik egyformán súlyos okok és 
amiknek közös okozója: az imperium változásával kisebbségi 
sorsba való jutásunk. 

Hogy az Egyház megvalósíthassa hitéleti és teljes kulturális 
programját, a lelkiek mellett megfelelő anyagi erőkre is szüksége van. 
Földbirtokainkat elvesztettük, a kapandó ellenérték a semminél alig 
több, alapítványaink elértéktelenedtek, államsegélyünk a valóságos 
szükségletekhez képest alig valami, hiveink áldozatkészségének 
teherbírása az általános gazdasági nyomoruság rendén súlyosan alá- 
szállott. Egyszóval vagyon és jövedelem tekintetében egyaránt le- 
szegényedtünk s ezért a szegénységért kell, hogy elmaradjon sok 
nagy értékű és fontosságú rendelkezésnek, életszükségletnek meg- 
valósítása. 

Egyházkormányzási, fegyelmezési, nevelési kérdésekben ha- 
sonlóképen  megérezzük, hogy az államhatalomnak támogatása 
kisebbségi minősítésünknek megfelelőleg jár ki nekünk. 

Végrehajtási enerváltságunk belső okait Szintén erre az eére- 
dőre viszem vissza, 

A mostani vezető generáció egy többségi nemzethez való tar- 
tozás ideológiájában nőtt fel s nem lehet rossz néven venni a vál- 
tozott viszonyokhoz való alkalmazkodás rugalmasságának hiányát. 
Annyival inkább, mert nemcsak külsőleg megfogható tényekben 
változott meg a világ, hanem megváltozott a lelkek belső össze- 
tételében is. Egy új világ épülésekor a lelkek tétovázása, a meg- " 
szokott fegyelmet itt is, ott is kikezdeni vágyó anarchiája, a nem 
engedelmeskedők kara szükségszerű ellenhatásképen ki kell ter- 
melje idővel azt a másik erőt, amire a soha alul nem kerülhető 
Jónak szüksége van. 

Megváltozott viszonyok között, megváltozott lelki összetételü 
tömegeknek, százados törvényeink örök igazságaival a helyes úton 
való vezetésére egy unitárius Mussolini kellene, Isten áldott zseniali- 
tással, vasenergiával és meleg szivvel! 

Valljuk be ma mindnyájan, alázatos főmeghajtással, hogy ettő! 
az ideáltól egyformán távol állunk és egymás középvonaluságában 
lázongás nélkül megnyugodva, kérjük alázatosan a Mindenhatót, 
hogy engedjen meg nekünk csak annyit, hogy léket kapott csolna- 
kunkba ne tóduljon be több viz, mint amennyit gyarló, de buzgó 


mi ÓZ 


Levél a szerkesztőhöz. 


jóindulattal a két tenyerünkkel ki tudunk merni, — hogy el ne 
sülyedjünk, amig nem jön nekünk is a Kiválasztott ! 

A kérdésre: , Mik volnának a teendőink ?" a felelet tehát ez : 
adott helyzeteknek nyugodt mérlegelésével tartsuk be és tartassuk 
be meglevő törvényeink rendelkezéseit és bölcs intencióit, erre for- 
ditsuk az energiákat és ne fecséreljük el azokat egymásközti tor- 
zsalkodásokkal és ezidőszerint meg nem valósítható tervezgetések- 
kel. Ne akarjunk emeletet építeni, amikor repedezik az alap és 
hordjon mindenki annyi és olyan téglát a fenntartáshoz, amilyent 
tud, — de azt valóban hozza és lélekkel hózza! 

Ha ezt ma elvégezzük, bizom benne, hogy minket nagy vi- 
harokban megoltalmazott hatalmas egy Istenünk segedelmével majd 
felépítjük az emeletet is! 

Ami a Főtanács jegyzőkönyvének ismertetését illeti, úgy Vvé- 
lem, hogy akit érdekelnek ügyeink, átolvassa a fűzetet és mégérti, 
anélkül, hogy annak ismertetése szükségessé válna és bizonyára 
fog találkozni itt-ott némi felcsillanó lendülettel is. 

Farnas, 1930. február hó. 

Tisztelő, készséges hived : 


Dr. Szent-Iványi József, 
főgondnok, 

Kinek élete övéinek drága, emléke áldott volt, sirja fölött sze- 
retettel ápolja virágait, emlékezésének szimbolumát a hála és ke- 
gyelet. 3 

Kinek nagysága tul nő az emberi végesség korlátain, mara- 
dandó emlékül mauzoleumot állit annak az idő. 

Kinek szellemi fénye bevilágit az ismeretlenség végtelenének 
birodalmába és mint világító torony fénycsóvája, biztos utat sugá- 
roz a távoli célok és eszmények felé, annak lényét nem temetheti 
be a sirhant, nem zárhatja el sziklaűr. Benne él. az az Örökkéva- 
lóságban. Szellemisége az emberiség közkincsévé vált. 

Ki szeretettel csüngött övéi sorsán, szivében mindig féltőn 
melengeti azok emlékét. 

Ki komolyan veszi eszményeit és nagy ügyekért lelkesedni, 
érlük áldozni kész, igaz kegyelettel hódol a tovatünt idők nagyjai 
szellemének. 

A mult egész valójával átitatott jelennek, a több sikerrel ke- 
csegtető, biztató jövendőért folytatott odaadó küzdelem sodrában, 
meg kell állnia, hogy az emlékezés határköveinél szemlélődve, le- 
rója háláját nagyjaival szemben s a régi dicsőség mámorától itta- 
sultan új erőt nyerve, körülvértezetten induljon utain tovább. 

Az emlékezés magasztos ünnepén megidézzük a multnak 
mindeneket megelevenitő szellemét s a nagy történések mozgal- 
mas szinpadján, ünneplésünk középpontjába állítjuk a történelem 
dicsfénytől övezett hőseit. Megdicsőült alakjuk, a halhatatlanság 
mezében tiszteletet parancsol. Örök nagyságuk, glóriájuk tündöklő 
sugárözönével bevilágitja a jelen sivárságát. Áttüzesiti egész valón- 
kat s boldogító érzéseket váltva ki belőlünk, ragyogva tükröződik 
vissza arcáinkon. Nagy szellemük gazdagsága szétáramlik közöt- 

tünk. Megihleti lelkünket, megmozgatja .bensönket -s örök -nagy 
eszmék szolgálatában lelkesedésük tüze új lendületet ad törekvé- 
seink buzgóságának. 

A régi dicsfény egy biztatóbb jövő záloga. Gondviselésünk 
illeszti azt a nemes küzdelem homlokára. 

Az eszmék szédületes pályáján a mult a jelen inspirálója. Az 
idők vajudásának méhében felörölt embersorsok táplálják a jövő 
titkon alakulását. Fájó gyötrelmek közt vergődött, önfeláldozó éle- 
tekkel van kiverve a haladás útja, mig irányát nagy lelki erők ere- 
dője szabja meg. 

Soha el nem muló hálánk érzetével borulunk. hát le előttetek, 
szellemi vezérei az emberiségnek, kiket isteni jóság adott minekünk. 
Eletünk vérkeringésének ti adtok lüktetést s a ti úttöréstek nyomán 
fakadnak reménységünk virágai. Általatok válnak valóra sóvárgó 
sejtelmeink s önfeláldozástokon keresztül bontakozik ki a győzel- 
mes élet. 

Ez ünnepi pillanat emelkedettségében, igaz kegyelettel így 
állunk meg lelki nagyságod előtt, hitünk hős martir-apostola, Dávid 
Ferencünk. Magunk elé idézzük szellem-lényed s elvonultatva lel- 
keink előtt a mult eseményeit, büszkén csodáljuk bátorságod, csüg- 
gedetlen és törhetetlen hősiességed. Dicsőbb fenséggel állsz te a 
kavargó történelem hullámvölgyének mélyén, börtön-odud sötétjé- 
ben, megtört testtel, de törhetetlen hittel, bizalommal, mint vert 
hadak csonthalmai fölött az ünnepelt hadvezér, kit játszva emelt 
Fortuna a hadi szerencse száguldó szekerére, de kit, ha elér a 
fegyvert fogottak fegyver által való elveszése könyörtelen végzete, 
unottan jegyez fel végnélküli veszteség listájára vér-betüivel Clio. 
A te nagyságod fénye el nem homályosul. Ragyogása nőttön nő 
az idők végezetéig. Nemes, átszellemült alakod úgy vésődött be a 
szabadságért rajongó emberiség lelkületébe és úgy jelensz meg ma 
közöttünk, mint ahogy pályafutásod zenitjén, eszményin rögzitett 
ábrázolása vásznára a művész ecsetje. Felemelt jobbod örök vétó 
a szellemi zsarnokság önkénye ellen. Ragyogó tekinteted izzó tüze 
lelkesítőn gyújt, szikrázva perzsel, mig tiszta fénye biztatón világít 
előre a fürkészett, szebbnek álmodott, titkos jövendő-ce. A te tiszta 
lelkületed által tetemre hivott lelkiismeret törvénytülése művelte azt, 
hogy a vad gyülöletek háborgó tengerén, vak elfogultságok és őrült 
szenvedélyek forgatagában szigetté vált bérces hazánk, melynek 
szikla-talaján nyugat kúlturájának védbástyáját építette fel az ön- 
tudatos virrasztás. Ez a lelkiismeret kísértett az elkövetkezett szá- 

zadok fásult lethargiájában, mig diadalra nem jutott a szellem sza- 
badságának szent eszméje. És ez a lelkiismeret őrködik sok bűnös 
könnyelműség kisérletezése fölött, mig biztos révbe nem jut sor- 
sunk hajója. 

Az emlékezés ünnepén emelt homlokkal és kitárt kebellel 
állunk meg fenkölt szellemed nagysága elött, mártir-hőse a . lelki- 
ismeret szabadságának. Mély tisztelettel hajtjuk meg hódolatunk 
zászlaját s boldog büszkeséggel tekintve évszázadok bércei fölé 
emelkedett, megdicsőült alakodra, hála-imát rebes ajkuúnk, hogy 
nekünk adott téged az ég. Érezzük szellem-lényed ielkeket termé- 
keriyítő szétáramlását s újból magunkba zárva valód, újjáteremtődve 
indulunk eszméid útjain tovább. A nagy történelemíróval mondjuk: 
, Történelmünkben arany lap a te életed, mely ragyog, mint a 
brilliáns, gyújt, mint a tűz és erősít, mint a szentlélek." És mig 
megoldott saruval állunk meg e lépteid alatt megszentelődött föl- 
dön, önfeláldozó munkálkodásod színhelyén, mig jóleső örömünk 
kifejezésére szavakat nem találunk, hogy újból felragyog fölöttünk 
a te sok dicsőséget szerzett, hajdani zászlód, szemeink a Gond- 
viselés egét keresik, sziveink őszinte imádattal, esdő könyörgéssel 
vatinak tele, hogy ki drága adományként nekünk és az emberiség- 
nek adta életedet, vajha nagyságodhoz méltó vezéreket küldne 
nekünk, kik magasra emeljék, tovább fejlesszék és diadalra juttas- 
sák a ránk hagyott szent örökséget. Ez áhítat légkörében újból 
füleinkbe csengnek a háromszázados ünnep fogadalmi szavai s hogy 
ügybúzgóságunk nem lankadt, odaadásunk nem gyengült, hogy 
szíveinkben ugyanazon szellem tüze lángol, bizonyságul im mi is 
együtt fogadjuk az ötven év előtt újraeszmélőkkel, hogy: , Soha 
olyat hem teszünk, ami hozzá nem méltó és soha semmit el nem 
mulasztunk, ami egyháza javára van." Vajha a buzgóságot siker- 
rel koronázó, a nemes küzdelmeket megáldó Gondviselés jótetszése 
mondana Áment e fogadalomra. 

Dávid Ferencet, ma előttünk álló alakjában, boldog emléke- 
zetű, nagynevű püspökünk, Ferencz József és kiváló történetírónk, 
Jakab Elek hívták elő a feledés sötét homályából. Ők ásták ki 
sírjából s öltöztették a halhatatlanság bibor köntösébe. Kihez mos- 
tolhia volt kora, kinek nagyságát patinás mázzal boritá be az idő, 
az ők nagy csodálata és lelkes rajongása által foglalta el az em- 
beriség nagyjai közt méltán megillető helyét. 

Nekünk ázonban ma, a háromszázötvenedik év-alkonyán, még 
tovább kell mennünk a teljes réhabilitálás útján. A kegyeletes . ün- 

nepség fényözönében mi nem elégedhetünk meg azzal a szentimen- 
tális elérzékenyüléssel, amit az egész világ hódolatának látása ben- 
sőnkben ébreszt. Dávid Ferenc követése nem merülhet ki az ő 
nagysága csodálásával, elvei elfogadásával, állításai igaznak való 
tartásával. Az ő nyomdokain való haladás nem egy átvett tudás 
és ismeret kvantum megőrzése, történelmi álláspontja felvegetálása, 
vagy az elért magaslaton harcra készülten való állásfoglalás. Több, 
mint exegetikai polemia vagy őskeresztényi egyszerűség keresés. 
Egylbenső kvalitás az, egy lelki diszpozició, egy fenntartásnélküli 
készség, meiy lényéből ránk árad s mely nagy emberi eszményeink 
szolgálatába állítja törekvéseinket. Dávid Ferencben a történelmi 
megújhodás lánglelkű hőse áll előttünk. Méltó követői pedig csak 
akkor lehetünk, ha mi is felfigyelünk az idők szavára s szabad 
szelleme fáklyavilágánál új imegújhodások felé törünk. Nekünk 
életre kell keltenünk dicső szellemét s igazságot kereső lelke ve- 
zérlete mellett meg kell találnunk azt az eszményi kilátót, honnan 
tisztán foghatjuk át az élet legszentebb értékeit, hogy harmoniába 
hozzuk nemesbiteni szándékolt egyéni valónkkal. Ott nyeri el nagy 
lelke az ő igazi piedesztálját s ott lépünk mi az ő örökébe, talál- 
juk fel nyugtalan küzdelmei célját. E magaslaton legszentebb érté- 
keink kitermelésére történelmi elhivatottságunk kötelez. 

Lássuk hát közelebbről e megújhodás kérdését. 

A mindenkori szükség hiányérzetekben nyilvánul meg. A min- 
denség lendületbe szökkenése előtt egyetemes vajudás lesz úrrá a 
kedélyeken. Az időnek pedig kategorikus imperativus erejével ható 
parancsszava van. Mint bősz harsona búg végig az az örök vál- 
tozandóságok alá rendelt világ bércei és völgyei fölött. Aki meg- 
hallja, felfigyel s megérti a panaszos, bús melódiák beszédét, a 
fájó, kesergő vagy pattogva riadó, tüzesen lelkesítő hangok értel- 
mét. Parancsszó csendül ki a búgó rezgés akkordjaiból. A magány 
virrasztói, pásztortüzek őrállói, ébren vigyázók, vagy az álmaikból 
felriadók, akik hallják az idők hangját, felfigyelnek s egész valóju- 
kon döbbenetesen csendül át a felfogott éther-rezgés. Mint rezonáló 
doboz a húr hangjára, visszhangot hallatva adják tovább a riadó 
szót, teljesítik a vett parancsot. Életformáló tényezővé, sorsirányító 
hatalmassággá válik, ki egész valójával áll az idők szava szolgá- 
latába. Aki nem teljesíti ezt, vagy annak ellenáll, noha megértette 
az idők intelmét, könyörtelenül töri derékba azt a haladás gépeze- 
tének vas foga, megsemmisítően gázolva át rajta. Az örök tespedt- 
ségten élő világ viszont, mint kárhozatra rendelt élő sors-keserv, 

fájó öntudatlanságban zúgolódva, fé:szegen statisztál a magát meg- 
valósító élet kibontakozásának. Mert az élet egy örök, szent kibon- 
takozás, egy önmegvalósulási folyamat, melynek irányítói, segítői, 
ellenségei és rabszolgái vannak. Az idők szava pedig az élet lelki- 
ismeretének hangja. Milyen fájó végzetszerűség azonban az, hogy 
e hangot csak a titkon érzők ielke sejti óhajtva, mig a hivón 
csengő szó legtöbbször süket fülekre talál. A hatalom legtöbbször 
dilettáns kezekkel kisérletezik az idők irányításával, az élet tiszta 
kibontakozásának pedig több ellensége van, mint jóindulatú tá- 
mogatója. 

A hitújitás prófétai nagyságai meghallották a kor intelmét, 
megértették az idő szavát s egész valójukat a nagy megtisztulás 
szolgálatába állították. Bensejükben új életlehetőségek lángja égett, 
mely kicsapott, hogy áttüzesítse a tétlenségre kárhoztatott világot. 
A polyvát olthatatlan tűz máglyájára hordták, melynek fényénél ke- 
resték a kibontakozás magasba ívelő útját. A szomjan barangoló- 
kat, a mocsarak poshadt vizei mellől, az éltető forrás üditő friss 
vizéhez vezérelték, honnan messze elkalandozott a hosszú tétova 
vándorlás. A forrásból gondosan körül épített kutat formáltak, mely- 
nek vizéhez zarándok-csapatok látogattak el. A hit kiapadhatatlan 
forrásává a könyvtárak mélyéről előkeresett, kodexekből összegyűj- 
tött szent írásokat tették, melynek évszázados fényénél új szövet- 
séget kötöttek s melynek tekintélye alatt új alapra építették hit- 
életüket. Az új értékkeresők közt is azonban legnagyobbak voltak 
azok, kik látó szemekkel a mélységeket és magasságokat fürkész- 
ték. Kik Isten lelkét nem engedték megoltatni magukban, hanem 
tüzes szenvedéllyel, teljes odaadással követték az igét: ,, Törj, zúzz, 
rombolj, alkoss és építs." Kik összetörték a mesterkéltség bálvá- 
nyait, lerombolták az előítéletek erődítményeit, hogy gonddal épí- 
tésük nyomán, maradandó érték kerüljön felszínre, megdönthetetlen 
épület emelkedjék a szilárd alapokon, szent örökségül a késő uno- 
káknak s élet viruljon szellemi magvetésük nyomán. Akik nem 
álltak meg félúton, hanem Istennek engedtek inkább, hogynem 
az embereknek s tiszta lelkiismeretüket állították oda alkotásaik 
fölé, Istenben gyökerező meggyőződésük mellé birájuknak. 

És a XVI-ik században kigyult fáklya-fény vezérelte az elkö- 
vetkezett korok új nemzedékeit előre. 

Az idők mérhetetlen tengere azóta is sokat háborgott. A tör- 
ténelem hullámverése tovább csapkodta az élet-áramlat mentén 
épült erőditményeket. Sok várat döntött romba s útjában sok min- 

dent sodort tova az áradat. Az idők vészes fergetege megbontotta 
á régi erősségek fedelét. Megrendítette a régi életberendezés álap- 
ját s vészkürtje riadójával új küzdelmekre hívta fel a szabadság 
bajnokait. Új élet támadt a régi helyén, újult lendülettel szökellve 
előre. Stabil normákkal szabályozódott a létküzdéelem menete. Békés 
csendességben, karöltve haladtak a szellemi élet irányító tényezői. 
Tudomány, vallás, hatalom és életfolyam békésen haladtak a ma- 
guk talaján s megfértek csendesen egymás mellett. Régi magveté- 
sek kalászai érlelődtek a gazdag barázdákban s áldásait bőséggel 
osztotta az ég. A béke enyhe szellője lágyan simogatta az alkotó 
munka gyöngyöző homlokát. 

Egy alattomban készült, hirtelen támadott vad őrület azonban 
felkavarta a mindenséget s mit nemzedékek munkáltak, termeltek, 
teljesen megsemmisítette, alkotásait földig rombolta egy borzalmas 
világégés. Elhamvasztott minden: értéket, sárba tiport minden szent 
eszményt s földönfutó bujdosóvá tette az odaadást az üréssé vált, 
sivár kietlenben: 

A géptechnika csodás szörnyei által vontatott és "hajszolt 
külső világ hamarább kiheverte a csapást, mint összezúzódott 
bensőnk, feldúlt lelkivilágunk. A borzalmas. méretű civilizáció, a 
felszabadult erők és képességek fantasztikus csapongásából vett 
mérhetetlen lendületet. Szédületes iramával lassan eszmélő bensőnk 
nem tud lépést tartani. Így támadt kettejük közt egy csaknem át- 
hidalhatatlannak tetsző szakadék. Az álló világszemlélet kényel- 
messége odujából kimozdulni nem akarva, hajlandó korunk beteg- 
ségének nevezni a modernizmust, mely kúlturánk elemeit is pár- 
húzamba akarja állítani a haladás lendületével, meg akarja szün- 
tetni a nagy kettősséget s hogy az egységes, tisztultabb életformálás 
frontjára á mesterkélt golem-kreációk helyett a hivatása teljes tu- 
datára ébredt, beénsejében nemes érzelmeket tápláló ma emberét 
állítsa. De a haladás kerekét hiába csaholja a rövidlátó maradiság, 
az újra eszmélő élet száguld a maga útján tovább. , 

A mindenséget megremegtető kataklizma nyomán tehát új, benső 
vajudások támadtak. Az idő méhében még nem formálódott ki az új 
alakulat; még nem tudjuk, hogy mily irányt vesz a kibontakozásra ké- 
szülő holnap. De századunk előretörése, nagy orientálódásokra való 
készülődése intő figyelmeztetés minden szellemi áramlatnak, hogy az 
egységes együtthaladásérdekében át kell alakulnia, meg kell újulnia, újra 
élemzett értékekkel átvalorizáltani kell az új áramba belekapcsolódnia, 

Az idők szavát, korunk kivánalmait meg kell értenünk első- 

sorban nekünk, kiknek adottságában rejlett az, amit a megváltozott 
és új követelményekkel előállott háború utáni mentalitás felszinre 
hozott. Az a fokozott benső többet igénylés, mely nem elégszik 
meg a szellemi kiskoruság táplálékaival, mely lekívánja vetni a 
kényelmetlennek bizonyult szűk gyermekcipőket s az iskolai padok- 
ban való szorongás, feszengés helyett perspektivákat nyújtó magas- 
latokat keres — nekünk évszázados sajátunk, törekvésünk és cé- 
hunk. Hogy unitárizmusunk jelen formájában mégsem úgy áll a 
nagy, egyetemes lelki hiányérzetekkel gyötört ma előtt, melynek 
tárt kapuin a tömegek özönlése járulna üdítő, új életre keltő forrá- 
saink tiszta vizéhez, ennek oka egyfelől vallásunrknak a béklyóként 
szorító keretek közt nem elég szabad és teljes kibontakozásában, 
másfelől propagativ készségünk teljes hiányában van. 

A XX.-ik századnak át kell vennie szabad szellemüségünkben 
rejlő értékeinket, ki kell fejtenie régi készségeink meglátásait s 
diadalra kell juttatnia nemes eszményeinket. Evégből történelmi 
unitárizmusunknak kell elsősorban megújhodnia, modernné : válnia. 

Az unitárius kereszténység először — általánosságban véve — 
bibliai vallásosság volt. Legfőbb sajátosságának az a tendencia 
mondható, hogy a biblia tiszta és félreérthetetlen tanításait vissza- 
állítva, a vallást kiszabadítsa a századok által formált dogmatizmus 
bilincseiből. Még a mult század közepe táján is általános volt az 
a felfogás, hogy a biblia és a biblia egyedül a protestánsok val- 
lása. Martineau, az angol unilárizmus mult századi kimagasló 
vezéregyénisége az 1837.-iki liverpoóli vita alkalmával e megálla- 
pítását így szövegezte : , A biblia az emberi természetnek csecsemő- 
korától egész a tökéletességre való jutásig terjedő nagy autobiogra- 
fiája." A józan ész, a tiszta öntudat és lelkiismeret világánál az 
volt aztán a történelmi unitárizmus törekvése és kifelé való meg- 
jelenési formájában az nagyrészt ma is, hogy az exegetika, illetve a 
bibliai kriticizmus eredményci alapján, fenntartsa magának a: dön- 
tés jogát arra nézve, hogy mennyire tartja hihetőnek és autentikus- 
nak az egyes szentirási feljegyzéseket. Ezen az alapon aztán az 
evangéliumok, azok közül is a szinoptikusok jöttek elsősorban szá- 
mitásba, mint hitéleti normák, melyek Jézus történeti személyéről 
a legmegbizhatóbb adatokat őrizték meg. Jézus tanításai is ezen az 
alapon jutottak előnyhöz a szent iratokban foglalt többi , kijelentés 
aspirációk" és a zsinatok formálta dogmákkal szemben. A józan 
ész abból csinált lelkiismereti kérdést, hogy rendelkezésre álló is- 
meretei alapján a bibliában az elsődleges fontosságu : dolgokat 

tegye az első helyre, azokat juttassa vezető szerephez a maga ál- 
láspontja leszögezésénél s rendszere felépítésénél. A kérdés akkot 
is a tekintély helyének a vallásban való megállapítása körül for- 
gott. Ekörül forog tulajdonképen ma is. Azzal a különbséggel, 
hogy a modern unitárizmus nem elégszik meg e tekintélynek égy 
könyvben vagy egy tanrendszerben való megtalálásával, illetve 
ennek ilyetén korlátozásával, legyen bár a könyv a legjobbnak tar- 
tott, legmélyebben szántó szentkönyv. A modern unitárizmús tekiri- 
télye az ember-, — és nem is egy individuum, — hanem az em- 
beriség józan eszében, tisztult öntudatában található. Vagy ahogy 
dr. Mellone meghatározza; ,A mi bibliánk az emberiség vallásos 
élménye." Ez a modern unitárizmus egyik alapvető, de igen nagy- 
fontosságú megállapítása. Történeti unitárizmusunk tovább fejlesz- 
tése, igen jelentős lépéssel való előbb vitele. 

Az ember nem a biblián keresztül lett emberré. Ember- 
mivoltának, lelki összetevődésének, szellemi aspirációinak azonban 
egész tárházát foglalják magukban a különböző időkben, különböző 
sors-adottságok által, különböző népek fennkölt szellemű nagyjai 
által kitermelt úgynevezett szent iratok. Mindezek mögött pedig ki- 
apadhatatlan forrásával a sóvárgó emberi szív áll. Nem az ember 
és nem a vallás van tehát a biblíáért, hanem fordítva. A vergődő 
emberi lélekre kell balzsamot csepegtetnie az ugyanazon gyötrel- 
mek közt élt nagy szellemek által, az Örök Gondviselés biztonsá- 
gában mélyebben gyökerező öntudatukból kitermelt vigasztalásnak. 
Legyen bár mérhetetlen különbség a hitvilág lelki kielégülést. kere- 
sése útjai és módozatai között, csengjen bármily melódia hangján 
a nagy benső szükségletek kifejezés-keresése himnuszának zenéje, 
mutasson bármily eltérést a világ vallásai élményeinek szavakba, 
képes kifejezési formákba való foglalása, a bajban fetrengő, búban 
vergődő, vigasztalást, új erőt, felemeltetést sóvárgó, megigazulásra 
törekvő, jobb sorsot remélő, tökéletességre törő ember élménye 
ugyanaz, egyetemes szükségérzetből fakad s egyformán kielégülést 
keres. Ezt pedig csak az ezeket mind mélyebben érző nagy lelkek 
gyötrelmeiből gyöngyszemekként kivált, kikristályosodott gyógy- 
szerek, szellemi táplálékok nyújthatják. És ha a ma lelki komplexei: 
közt volna oly hiányérzet, melyre nem nyújt írt az idők gyógy- 
tárának hatalmas tárháza, a ma tüzében izzó emberi tépelődésnek, 
salakjaitól megtisztult legszentebb valójából kell kitermelnie azt. 

. Az egyes teológiai irányzatoknak, kereszténységünkön belül, 
a felekezetiségekre való osztódottságnak legvégzetesebb tévedése 

az, hogy az úgynevezett ,idők teljessége" lelki szükségeit, szellem; 
hiányérzetét a bibliai iratok elfogult értelmezésén és történelmük 
különböző korai meglátásain, olykor szótöbbséggel való leszögezé- 
séin keresztül nézve és vizsgálva, csupán csak azon kor mentali- 
tását véve alapul, az akkor megnyilvánult szükségeket nyilvánítják 
egyetemes érvényűeknek, kihatásúaknak s teológiai misztifikációik 
azok rendszerét oktrojálják rá az emberiség egészére, ezek elfoga- 
dásától, vallásától és az azokhoz mindenben való alkalmazkodástól 
téve függővé a maguk megváltását és idvezitését. A régi teológia 
terminológiája nagyrészt olyan fogalmakat takar, melyek tovatünt 
évezredek bensejében fogamzottak, sok elavult szükséglet fedezé- 
sére. Ma üres, ridegen csengő frázisok, nagyhangú magyarázkodá- 
sok ezek, számunkra való benső jelentés nélkül. Történelmi unitá- 
rizmusunk, egy új teológiai irányzat gyanánt, ennek a vallásosság- 
nak szolgálatában állva, igyekezett a fogalmak tisztázására. : Szaba- 
dabban értelmezte a régi terminológia által kötött dolgokat s tisztán 
látásra törekedve, elemezte újra a történelmi adottságot. Modern 
unitáriznusunknak ezzel szemben, az új idők szellemének meg- 
felelően, nagy területekkel bővült perspektiváink figyelembevételé- 
vel, új hittételek formálása vagy a régiek újra elemzése és azok 
körüli polemizálgatás, a XVI. század formai örökségéhez való ra- 
gaszkodás fenntartása, vagy új teológizálások helyett új principit- 
mokon kell alapulnia. A haladó emberiség egészével való olyan 
lelki egységen, benső közösségen kell felépülnie, mely a legtisztul- 
tabb és emelkedettebb emberi élmények felszinre hozásával, új 
progresszivitás alapjául szolgálhat. Szellemiségünk szabadságával a 
végső valóság felderitésének szolgálatába kell állanunk. Evégből 
bele kell tekintenünk az élet igazi arculatába. Tisztább és mélyebb 
igazságokat kell találnunk. A ma nem elégszik meg lomtári ruhák 
kiteritgetésével, múzeumi ereklyék fényesítgetésével vagy ezek lát- 
ványosságával. Régi hagyatékaink szabadabb értelmezése nem elég 
a ma szükségelt megújhodásához. A vajudó világ új, a réginéj 
sokkal nagyobb, mélyebb, benső szükségleteket teremtett, a Lét 
egyetemének megrázkodása folytán. Ezen lelki adottság körül mágusi 
nagyképüséggel mormolni annyi, mint a modern orvostudomány 
világában fekélyt ráolvasással kezelni. A ma benső komplexeit év- 
ezredes téves ismeretek alapján vizsgálva, puszta biblikuskodássaj 
intézni el a kérdést annyi, mint 100 éves gőzgéppel szállni a vil- 
lámvasút sineire, villám-vonatot vontatni. A ma diagnózisa meg- 
állapításához és gyógymódjaihoz új ismeretekre és eljárási módo- 

zatokra van szükség. A messze látó: lencse-rendszer művészien 
mesteri tökéletessége mellett érthetetlen, együgyű  gyermekségre 
vallana az, ha valaki puszta szemmel, vagy szimpla szemüvegen 
át akarná kikémlelni a csillagvilág titkát." Megújhodásunk a háló 
mélyebbre" való eresztésének a kérdése. Tovább menni a szabad 
, vizsgálódással, egész a dolog gyökeréig. Nekünk oda kell hatnunk, 
hogy elfogulatlan vizsgálódásainkkal megtaláljuk a jövendő egész- 
ségesebb irányitása benső feltételeit s az egyre több valóság után 
sóvárgó lelket gazdagabb tartalommal töltve meg, karöltve halad- 
junk korunk irányt jelző tudományos és szellemi tényezőivel. Ha 
mi magunk nem igyekszünk idejében orientálódni és adottságunk- 
ban rejlő értékeinket felfedezni, azokat közkinccsé tenni, a ma 
evángéliumával kopogni be a lelkek ajtaján s örömüzenetünkkel 
felrázni a bensejében vergődő világot, akkor egy-két évtized túlnő 
rajtunk, feleslegessé tesz minket s helyünk másoknak, e feladatot 
betöltőknek kell átengednünk. Be kell látnunk, hogy a helytállás, 
lényünk felvegetálása semmi egyéb, mint gyáva megalkuvás, mely 
sirunknak önkezünkkel való megásását jelenti. Nekünk kovásszá 
kéll lennünk! Az eszmélés élesztőivé, az eszme inditóivá, kiken 
keresztül egy tisztultabb jövendő dörgedelmes próféciája zengjen, 
győzelmes gépkocsija dübörögjön előre. 

"A modern unitárizmus a ma forgatagában, legtisztább formá- 
ban birja magában mindazt, amire az igehirdetés szószékének 
szüksége van. Adni tud. Erő van benne, mely fölemel. Tartalom, 
mely kielégíti a sóvárgást. Útat jelöl. Csengjen azonban bármi 
szépen az ige, ha nincs propagativ készség a hitvallókban, ha nem 
tudja péppé gyúrni a táplálékot a szerv s eljuttatni a szükségben 
szenvedőkhöz, nem teljesítheti nemes misszióját. És itt következ- 

nek hiányaink, nagyszámú tennivalóink, melyek kielégítése által 
történhetik csak meg annyira kívánatos és szükségelt megújhodá- 
sunk. Lássuk e kérdést is röviden. 

""" Legnagyobb fogyatékosságunk a szószék körül van. 

Igehirdetésünk plattformja ma a bibliai szentkép-csarnokban 
való " szemlélődés és. kegyes elmélkedések színhelye. Évezredek 
bércéf fölé való tekintés kílátója, honnan cseng ,régi dal, régi dal, 
régi" dicsőségről", régi siralmak mellett új panaszok templom- 
ürességről. Közismert tény, hogy szószéki igehirdetésünk és sza- 
badelvű unitárizmusunk már régóta nem fedik egymást. " Mintha 
más"arculata völna a szellem szabadsága felfelé való szárnyalásá- 
nak és szószékeinken keresztül közönségünkkel és az élettel szembe 

való nézésének. Sőt, mintha ez utóbbi szives elnézés-kérés, kézmosó 
engesztelés lenne az előbbi , merészségeért"(!) vagy legalább is a 
, világ szemében" ilyennek való látszásáért. Ezért van az a gya- 
korlatban, hogy valójában — amint különben azt általánosságban 
így is tudják a kivül állók, így is mondogatják széltében-hosszában 
— nincs különbség a protestántizmus árnyalatai, tipusai közt. 
Mintha csak formai különbség volna külön létünk s így nem is 
birnánk feltétlen létjogosultsággal. Igaz ugyan, hogy mai, kedvenc 
szóval élve, Transzilvánizmusunk tövében összesen csak egy hit- 
tipust láthatunk, a népies kereszténységet, mely középkori valóján 
túl babonaságokkal telitett. Öntudatosságra egyik irány sem emel- 
kedett, bár felekezetieskedéssel áltaiában telitettebbek, mint ameny- 
nyit a középkor fabrikálta kartell feltételezne egyik-egyiknek mindig 
a másikkal való viszonyában. Ez azonban az u. n. , vallás problé- 
májának" függöny mögötti része. A mát érdekelni akaró, jövő 
irányítási tendenciával eszmélő modern unitárizmusnak végzetes 
bűne lenne a szószéken keresztül önként adódó küzdelmi front 
feladása, szabadabb lehetőségeinkben rejlő előnyeink ki nem hasz- 
nálása. Szószékeinknek, vajudó világunkban, megújult valónk fel- 
fejlődése frontján, előre tolt állások szerepét kell betölteniük. Innen 
foghatnók át a szükségekkel, problémákkal telt élet egész mezejét, 
innen nézhetnénk be az élet igazi arculatába s diagnozisaink nyo- 
mán nyujthatnók friss szellemi táplálékunkat, felemelésre segítő 
baráti jobbunkat. A mi álláspontunkon tisztán áll előttünk, hogy 
nem az ember van a szombatért, hanem fordítva. Nem az élet van 
a vallásért, hanem a vallás az életért. Nem ájtatos szemlélődés 
dísze a szószék, hanem erőteljes és hangos közéleti figyelő, mely 
nyújt is valamit hallgatóságának. A szószéknek, ha meghallgatásra 
számító joga, igényei vannak, ugyanakkor adási kötelezettségek is 
terhelik. És a kenyeret kérőknek nem adhat követ, a halat óhaj- 
tóknak skorpiót. Az élet sodra mellett figyelmeztetésül álló szó- 
széknek nem szabad figyelmen kivül hagynia a való életet, amely- 
nek talaján emelkedik. És azt az életet sem, mely felé haladnia 
kell a mának. Hogy pedig követőinkben az élet helyes meglátása, 
megitélése és megélése tiszta lehetőségét olthassuk be, ismeret- 
körük bővítésével öntudatos unitáriusokká kell nevelnünk őket. 
Evégből unitárius próféciának kell hangzania szószékeinkről. A nem- 
törődöm közömbösség napjainkban mutatja meg leginkább átkos 
következményeit, mikor egyházunk hajója veszélyben forog. Mintha 
valóban beigazolódnék az a paradox-szerű megállapítás, hogy a 

szószéknek van szüksége hallgatóságra, a papoknak az egyházra 
és az egyháznak a közösségre. A mi szószékeinknek elválaszthatat- 
lanul kell összenőnie az élettel, hogy az elkövetkező évtizedek 
azzal a tisztelettel és várakozással csüngjenek rajtuk és ezáltal 
olyan mértékben legyenek támogatói szent, közös ügyeinknek, ahogy 
azt mi ma szeretnők. 

A szószéken keresztül való irányítás azonban nem elég az 
unitárius öntudat kifejlesztésére. 

Sokszor eltünődöm azon, hogy vajjon miben is áll iskolát 
végzett, u. n. tanult ifjaink unitárizmusa? A gyakorlat szerint szer- 
zett szabadelvűségük abban a nemtörődömségben merül ki, amely- 
lyel olyan könnyen veszik értékeinket. Mintha a tanulóévek , hittan"- 
hoz való eljutása idején túl meg is szünnék egészen az, ami hit- 
világunkhoz s egyházunkhoz köti ifjuságunkat. Nekem nem is igen 
volt alkalmam rügybontásink ezen új tipusával négyszemközt ke- 
rülni, hogy unitárizmusunk gyökér szálai, mélységei körül vizs- 
gálódhassak, érdeklődhessek. Lehet úgy nagyobb környezetben már 
meg se mertem volna kockáztatni a kisérletezést. Az az ifjuság, 
melynek kezében jövőnk sorsa van letéve, a legpompásabb anyag 
lenne az öntudatos irányítás kezében. Az ő itt-ott felbukkanó ifjú 
életük, világnézetükből és életelveikből fénylő, öntudatos lényük 
mindennél többet munkáló propaganda lenne értékeink felbecsül- 
hetetlensége mellett. Hogy iskolai nevelésünkben, rendszerünkben 
vagy növendékeinkkel való bánásmódunkban van-e a hiba, nem 
akarom fürkészni. Tény azonban az, hogy az utóbbi idők arany 
ifjusága kötelékünkből való kikerülésével, valósággal ki is szakadt 
testünkből. Pedig amely egyház ifjuságát nem becsüli meg, leg- 
drágább kincse gyanánt nem becézi, nem melengeti szeretete és 
gondoskodása keblén, nem neveli rá eszményeink szolgálására, nem 
állítja ifjúi erejét, önbizalmát, munka birását, tettre készségét az 
alkotás barázdáiba, az saját értékeit kótyavetyéli el s követ el ön- 
gyilkosságot. Tartalom nélkül nem élet az élet. Fáradt gőzzel nem 
szánt, nem tör ugart a gőz-eke. 

De hogy is élne öntudatos unitárizmus tanult embereinkben, 
mikor nem igyekszünk ápolni velük a benső, továbbfejlesztő nexust. 
Kik szétszórtan élnek bérceink közt, vagy körünktől messze a tá- 
volban, alig jutnak valami olyan szellemi táplálékhoz, mely erősi- 
tené bennük a rég szunnyadásnak indult eszmélést. Azok is vajmi 
kevéssé, kikkel naponta érintkezve, barátságunk kifejezéseül meleg 
kézszoritást váltunk. Szószékeink, fent emlitett okok miatt, nem is 

elégségesek erre. Kellő irodalom nélkül hogy is kapcsolódhatnának 
be bensőleg szellemi életünk áramába, haladásunk  folyamába. 
Intenziv szellemi élet, felfelé való ivelés, felmutatható termelés. csak 
az élettel való állandó kontaktus időnkinti pontos regisztrálásával 
munkálható és érhető el. Csak a lelki magvetés hozhat lelki gyü- 
mölcsöket. Mindennapi küzdelmeink közepette, de főként politikai 
életünkben, a közvélemény irányítása terén észlelhetjük, hogy mily 
szerepe van a ma életében a sajtónak, a betű, az irás fegyverének. 
Történelmi öntudatunkat multunk fájó átérzése, ismerése eredmé- 
nyezte. Hogy mit tesz ebben rejlő erőnk letörésére, kisebbségi sors- 
irányításunk hatalma, jól ismerjük. Irodalmával mételyezi meg a 
maga sorsközössége osztályosait, hogy bennük a maga nemzeti 
eszményei szolgálatára vakon felhasználható eszközt neveljen. Kö- 
zelebbről igen jó példa Transzilvánizmusunk melengetésének, táp- 
lálásának és fejlesztésének kérdése. Évszázados odaadó munka 
eredménye az a folyamat, melynek életünk formálásában, egyéni 
valónk meghatározásában oly jelentős szerepe van. Unitárizmusunk 
gazdag talaján a régi, csaknem száz évre tehető utolsó plántálga- 
tások óta nem tenyésztek termékeink oly mértékben, ahogy szük- 
ségünk megkivánta volna, hogy hatásuk általánosságban is érez- 
hető lenne. Sem benső életünk erősitgetése, sem kifelé való törek- 
véseink terén nem mondhatjuk, hogy kiaknáztattak volna terüle- 
teink. Pedig a normális életfolyamnak partmosása, a küzdelmekben 
való vergődésnek és a teremtő munkának külső megnyilvánulással 
is kell birni. És mennyivel inkább kell erre ma igyekeznünk, ami- 
kor a betük sora hasit barázdát a termékenyitésre váró óriási ki- 
terjedésű határokon. A ma szükségelt unitárius irodalomnak azon- 
ban nem szabad csak a papok számára szánt akadémikusságokkal 
megelégednie. Tábort kell teremtenünk eszméink megértése és érté- : 
kelése köré, előbb a magunk portáján, hogy aztán a kivül állók 
figyelmét is felkeltve adni tudhassunk. Hogy kitárhassuk és szét- 
oszthassuk igaz valónkat, szellemi kincseinket. 

Divatos aktualitás volt pár éve a misszió kérdése is. Fogalma 
tisztázása körül többé-kevésbbé mozgalom is volt köreinkben, de 
valósággá, misszióvá sohase lett a buzgalom. Nem is igen lehetett 
azzá. Mig missziós terület alatt általában a ,távoli"-t értjük s nem 
magunkon kezdjük missziói feladataink teljesítését, sem lételünk 
életté, sem jóindulataink áldássá nem lehetnek. Nekünk legszentebb 
missziónk adottságainkban rejlő értékeink megélése, valóra váltása 
lenne. Posztjainkon való öntudatos virrasztás. Odaadó kötelesség- 

teljesítés. Lehetőségeink megragadása és kihasználása. A kevésről 
mindig, többre való igyekvés. Ha ezeket hiven teljesítjük, misszióvá 
válik egész életünk. 

Megújhodásunk szükségességével egyforma fontosságunak és 
abból természetszerűen következőnek tartom propagáló készségünk 
kifejlesztése kérdését, unitárius propagandánk ügyét. E téren is 
bőven vannak kivánni valóink. 

Vallási és felekezeti ügyeink propagálása alatt, a propaganda 
szónak hétköznapi életünkben való gyakori előfordulása folytán, 
sokan igen kereskedelmi izű ténykedést vélnek látni, mely nem 
méltó tisztelettel övezett hitéletünkhöz. Mintha hallanám, ahogy 
mondják: ,ne vigyük piacra lelki ügyeinket", ,ne dobjuk, ami 
szent, a disznók elé" s hogy ne teremtsünk emellett, ilyen úton, 
új surlódási felületeket. 

. Anélkül, hogy a propaganda lényegi kérdésével foglalkozni 
óhajtanék, vagy az ekörüli véleményformálódások dolgát érinteni 
kivánnám, e helyen csak röviden kivánok rámutatni arra, hogy 
megfelelő kifejezési formatalálás, — ügyünk egészséges adási platt- 
formra vitele nélkül, — sem a jelenben, sem a jövőben előbbre 
jutni nem fogunk. Hangozzék bármilyen szépen az élet igéje, le- 
gyen bármily felemelő a lélek szabad szárnyalásának érzése, az 
ige: hirdetés, a szellem: életnyilvánulás nélkül halott. 

Elsőrendű fontosságunak tartom egyházi kartellben való élé- 
sünk korlátai közt, törvényadta adottságaink kötött volta figyelem- 
ben tartása mellett öntudatos, odaadó, be- és kifelé irányuló pro- 
paganda bevezetését. A XVI. század , bevett vallás" formálása, az 
akkori helyzetnek többé-kevésbbé változatlan formában való fenn- 
tartását, nagyobb eltolódási lehetőség felmerülése megakadályozását 
célozta. Mint ahogy a háború utáni pacifizmusnak kimondott célja 
a hadi béke kodifikálása. Az egyházaknak az államhoz és egymás- 
hoz való viszonya, törvények által való szabályozása nem sok 
latitudot adott a tért hóditó kilengésekre. Róma világuralmi politi- 
kája azonban a törvény keretei közt megtalálta reverzális követelé- 
sén keresztül erre is a lehetőséget. Ezt a lehetőséget egyik egyház 
sem használta ki annyira, mint a római. Csak a legutóbbi időkben 
való eszmélés viszonoztatta református testvéreink részéről a hason- 
lót hasonlóval. Mi azonban, miként régen, úgy most is, nemes- 
lelkű nagy pöspökünk kivánságára, történelmi fontosságú határozat- 
hozatallal tértünk ki a revange elől. Azóta megint új mederbe tere- 
lödött a kartell ben álás tendenciózus irányitású ügyvitele. Mi, igaz, 

igyekeztünk tájékozódni ez új helyzetben, de sem preventiv, sem 
progressziv irányban még lépéseket nem tettünk védelmi frontunk 
erősitésére és előre jutásunk biztosítása érdekében. Már pedig a 
létért folytatott nagy küzdelemben, ha további életigényeket táp- 
lálunk, nem nézhetjük tétlenül, hogy nap-nap után még kisebbségi 
sorstestvéreink is tördeljék és apasszák kenyerünket, gyengitsék 
sorainkat. Már pedig, amint a multban, úgy a jelenben is minden 
lehetőt elkövetnek a maguk érdekének kárunkra való szolgálása 
mellett. E kérdésben, a ma áldatlan helyzetében, nem mondhatok 
ennél többet, de hangsulyozva mondom, hogy annál fájóbb az, 
amit mélyen bennt érzek. És meggyőződésem, hogy ezt tovább nem 
lehet az elszenvedett ütésekre másik orcánk forditásával türni. E 
kérdésnél még csak annyit, hogy bármily kartellen kivüliséggel 
sujtva is, de a baptistáknak mégis sikerült számukat az utóbbi tiz 
esztendő alatt meghúszszorozni. Pedig az ő igehirdetésük nem is 
a mának szól. 

Égetően szükséges másodsorban a sajtópropagandának egész 
vonalon való megszervezése. Egyházi eseményeink ismertetésén 
kivül egy alaposan megszervezett sajtóbizottságnak kellene, hogy 
kezét rajta tartsa az élet üterén. Eszméink propagálása nemcsak 
abban állhat, hogy unitárizmusunkat teológiailag nüanszirozzuk 
napilapjainkban. Minthogy a mi álláspontunkon szabadszellemű 
világnézetünk, nagyobb perspektivákkal birásunk, életprincipiumaink 
megélése a fontos, ezekben a dolgokban sok időnkint felszinre 
kerülő kérdéssel kapcsolatban, felfigyelésszerüen hallatni kellene 
hangunkat. A hitvallási alapon való propagandánál sokkal fonto- 
sabb unitárizmusunknak az élettel szemben való tiszta, Öntudatos 
állásfoglalásának fejtegetése. Minden elfogult állásponttal szemben, 
a szabadszellem életátfogó és irányitó fontosságának ismertetése, 

Propaganda-fűzetek minél gyakoribb kiadása ; vallásos olvasó- 
könyvek összeállítása és népünk kezébe való juttatása ; útszéli szó- 
székek, hirdetési táblák felállítása és azokon keresztül szabadabb 
szellemű vallásos eszméink ébrentartása; alaposabb benső meg- 
szervezkedésünk ; intenziv munkavégzés ; ebbe népünk belevonása ; 
összejöveteleinkre vendégek meghivására való sulyhelyezés ; társas 
összejövetelek rendezése stb., stb. mind-mind részei életrekeltő, 
életirányitó propagandánknak. 

Egyházi életünk rendes mederbe való terelése. körül még 
számtalan kérdés merülhet fel és fentieken felül még több kivánni 
valóink is vannak, Benső megújhodásunk szükségessége és ennek 

saját jól felfogott érdekünkben kifelé való megnyilatkozása eléggé 
kitetszik azonban fent elmondottakból is. 

Annyi külső nehézség és belső nyomorúság azonban nem 
csüggeszthet el, nem csökkentheti ügybuzgóságainkat. Sőt, annyi 
nagy szükség idején kell minden eszköz felhasználásával pótlást 
keresnünk. Magunkon segitenünk. A nagy magunkra való hagya- 
tottságnak fokoznia kell kicsiny erőinket. Jóakaratunk támogató 
hevét, harci fegyvereink rövidségét önfeláldozásunk habozás nél- 
küli, határozott lépéseivel kell megtóldanunk s akkor bizton sikert 
érünk. Ha megpróbáltatásaink sokaságában is szilárd az igaz ügy 
diadalába vetett hitünk, ha nem hagy cserbe reménységünk, a ben- 
nünk és világnézetünkben rejlő szent őserő, a ki nem oltható, meg 
nem semmisithető életkedv és még mindig fokozható készség újjá- 
teremtik egész valónkat s lelkesedésünk tüzével újra élesztjük, át- 
melegitjük sivárrá tett világunkat. 

Martir életekkel, csapásokkal, megpróbáltatásokkal csipkézte 
ki az Úr az ő nagy céljai keresztülvitelére választottjai útját. A küz- 
delem nemesiti azonban az életet. S mi hisszük és hirdetjük, hogy 
fölöttünk Gondviselő Jóság őrködik. Bennünk és rajtunk keresztül 
isteni célgondolat munkálkodik. 

Ünneplésünknek tehát egy nagy magunkbaszállásnak kell 
lennie. Öntudatos újraeszméléssé kell válnia. Szent megújhodássá, 
mely életet teremt a romok fölött s a mélységből a magasba len- 
diti életutunkat. 

Ezt kivánja tőlünk Dávid Ferenc emléke, az ő áldott, inspi- 
ráló szelleme. 

Lőrinczy Dénes 
lupényi lelkész, 

Brassai legértékesebb és legmaradandóbb hatású tudományos 
munkássága a nyelvtudomány terére esik. Aki a magyar nyelv 
alkatába és szellemébe be akar pillantani, aki vizsgálja a gondolat 
és beszéd egymáshoz való viszonyának pszichologiai alapjait, annak 
Brassai korszakos magyar nyelvészeti munkásságával meg kell 
ismerkednie, azt semmiképen nem mellőzheti. Egész csomó nyelv- 
filozófiai problémát vetett fel s olyan megoldási módokat kisérelt 
meg, melyeken még ma sincs tul a nyelvtudomány. A magyar 
mondattan lényegesebb kérdései és problémái még ma is Brassai- 
hoz vezetnek vissza. A kutatásnak Brassaival még ma is le kell 
számolnia, akár az ő oldalán, akár vele szemben, állást kell foglalnia. 

Brassai nyelvészeti munkásságát tulajdonképen az iskolai 
nyelvtanitás pszichologia-ellenes módszertelenségének felismerése 
inditotta meg. Alaposan elkészült nyelvészeti kérdésekhez való hozzá- 
szólásra s e közben mély betekintést nyert a nyelvek életébe s a 
nyelvtudomány problémáiba. Foglalkozott a klasszika-filológiával is 
s e téren egy néhány értékes és tartalmas értekezése van, melyeket 
szempontjai eredetisége jellemez. Ő töle e téren is lehet tanulni, 
még a roppant gazdag német filológiai irodalom ismerete mellett 
is. Foglalkozott az összehasonlító nyelvtudomány problémáival is, 
melynek irodalmát s legjelesebb képviselőit jól ismerte. A magyar 
mondattan terén arra a munkára vállalkozott, amit Bopp az alaktan 
terén az összehasonlító nyelvtudomány elvei és törvényei alapján 
olyan mintaszerűen elvégzett. S abban a tudatban és önérzetes meg- 
győződésben volt, hogy ezen a téren új nyomokon, maga találta 
ösvényeken jár — nem épen dicstelenül és sikertelenül. 

Legnagyobb kedvvel és valóban a nyelv lelke mélyéig ható 
pillantással foglalkozott azonban a magyar nyelv problémáival. 
A nyelvben nyilatkozó filozófikumot nálunk senki olyan tisztán nem 
látta, mint ő. Hunfalvy, Budenz, Szarvas Gábor, Simonyi, Volf, 
Joanovics, hogy Fogarassyt, Imre Sándort, Szvorényit ne is említ- 
sem, nagyérdemű, elsőrangú kutatói és tudósai a magyar nyelv 

törvényeinek. Brassai nem olyan rendszeres, mint ezek : nem terjed 
ki a figyelme a vizsgálódás eredményeinek rendszeres összefogla- 
lására, nem ismeri olyan alaposan a régi nyelvet, annak fejlődését, 
nem tanulja rendszeresen a tájszólásokat és a nép nyelvét; arra 
igen korán született, hogy a finn-ugor rokon nyelvek tanulásával 
alapos ismereteket szerezzen. De egyben mindezek felett áll: senki 
ezek közül nem látta oly tisztán a nyelv, a logika és főkép a 
pszichologia viszonyát egymáshoz, mint ő. Senki sem tekintett oly 
mélyen a nyelv szellemébe, mint ő. Ő volt nemcsak nálunk az első, 
hanem a németeket is megelőzte azzal a felfogásával, hogy a mon- 
datba a logikai szempont eddigi uralmával szemben a pszichologiai 
szempontot kell bevinni, hangsúlyozni és érvényesíteni. A dolgok 
mélyéig, lényegéig hatoló finom elemző képessége olyan mélységek 
meglátására tette őt képessé, melyekre kora még nem volt eléggé 
felkészülve és iskolázva s melyeket csak a nyelvtudomány későbbi 
fejlődése és haladása tett nyilvánvalóvá. Gondolkodásának ez a 
filozófiai mélysége és beállítottsága egészen különálló és kimagasló 
helyet biztosít neki a magyar nyelvtudomány történetében. A magyar 
mondat kérdésén kivül nagyon behatóan és ismételten foglalkozott 
a szórend és a hangsúly problémájával. E tekintetben is valóságos 
felfedezés számba menő eredményekre hivatkozhatik. 

És nagy felkészültséggel, élénk polemikus vénával, szinte ösz- 
tönös biztonságú nyelvérzékkel indította meg a magyar irodalmi és 
tudományos nyelvbe becsúszott idegenszerűségek és magyartalan- 
ságok elleni küzdelmet. Ezt a vállalkozását nemcsak Arany János, 
a magyar költői nyelv utólérhetetlen mestere, hanem a nagyérdemű 
Hunfalvy is valóságos örömmel és lelkesedéssel üdvözlik. A szelid 
Arany azzal biztatja: ideje, hogy ezek ellen egy erős hang szün- 
telenül kiáltsa a Carthaginem delendam-ot. Hunfalvy meg karikást 
szeretne látni Brassai kezében, amely irgalmatlanul és szüntelenül 
sújtson a magyar nyelv sajátos természetét éktelenítő fekélyekre. 

Nyelvészeti munkásságának nem utolsó része az, amely az 
iskolai nyelvtanulással és nyelvtanítással foglalkozik, mellyel már 
egy előbbi fejezetben foglalkoztunk. Ez a dolog természete szerint 
a tanító módszer kérdéseivel függ össze, amelyekkel hosszú időn 
keresztül fényes eredménnyel foglalkozott. 

Nyelvészeti munkásságát e szempontok szerint fogjuk tárgyalni ; 

. I. Küzdelmei a magyartalanságok ellen. 

II. A magyar mondat elmélete. 

III. A hangsúly és szórend. 

I. Küzdelmei a magyartalanságok ellen.") 


. A magyartalanságok ellen való küzdelmet — ez egyik elvitat- 
hatatlan érdeme a magyar nyelvtudomány történelmében — Brassai 
indította meg. A 18. század végén és a 19. elején Barcafalvy és 
Kazinczy abból a meggyőződésből indulva ki, hogy a magyar nyelv 
az idegenből jövő új eszmék és gondolatok kifejezésére szegény, 
fejletlen, megkezdik a nyelv újítását. Kazinczy latinból és németből 
való fordításai rendjén sokszor érezhette a nyelv szegénységét, mikor 
valamely fordulat és szólam kifejezésére nem állott rendelkezésére 
a magyar megfelelő. Ezért megengedi a nyelv szelleme ellen vétő 
idegenszerűségeket is, csakhogy kifejezése szép legyen. Kazinczy 
működésének irányító elve az esztétikai szempont. Ő a nyelv- 
helyesség kérdésével egyáltalában nem törődik. Verseghy az utóbbi 
szempontot hangsúlyozza. E törekvések ellen léptek fel a Debreceni 
grammatika irói, de műveltségük, az egy Csokonait kivéve, meg 
sem közelítette a nyelvújítókét s azért tiltakozásuk eredménytelen 
maradt. 

Az irodalmi nyelvet különösen a fordítások s a gyorsan és 
meggondolatlanul dolgozó hirlapok révén a magyartalan mondat- 
fűzések és kifejezések egész özöne lepte el. Hozzájárult ehez, hogy 
a tudományok nyelve ez időben még a latin volt. A nemzeti szel- 
lem felébredésével eljött az ideje annak is, hogy a tudományokat 
magyar nyelven míveljék. De roppant nagy nehézségek merültek 
fel. Miként Apáczai magyar fordításain érzik az izzadtság szaga, 
olyan esetlenek és merevek pl. Dugonics magyar kifejezései, melyek- 
kel a mennyiségtan és mértan fogalmait és műszavait fordítani 
akarja. Bugáth, a pesti egyetem orvosi karának egyik érdemes 
tanára, az orvosi tudományok területén kisérli meg az idegen mű- 
szavaknak magyar megfelelőkkel való pótlását. Ebből a celból tet- 
szése szerint vágja, metszi, kurtítja és csonkítja a szókat, melyeknek 
sokszor eleven testébe is belevág. Mikor aztán a 60-as években 
szócsintanát (szócsinálástan) az Akadémiával is el akarja fogadtatn 
s mintegy szentesíttetni a tőle szabad kénye szerint kurtított sza- 

vakat, maga Toldy ,titoknok" is, különben a nyelvújitók táborának 
lelkes hive, kikel ez ellen. Az Akadémia a nyelvhelyesség védel- 
mére megindítja 1872-ben a Magyar Nyelvőrt s szerkesztésével 
Szarvas Gábort bizta meg, kinek a pozsonyi gimnázium értesítő- 
jében Magyartalanságok cimen, akkor tájban jelent meg egy igen 
élénk tollal megírt értekezése. Ettől fogva a nyelvhelyesség tekin- 
tetében az irodalmi areopagus a Nyelvőr lett. Megállapította a 
nyelvhelyesség elveit s azoktól sohasem tért el, azokhoz merev 
következetességgel ragaszkodott. Ostorozta kiméletlenül, amit hely- 
telennek itélt, még ha legnagyobb iróinkról volt is szó. Igy elérte 
azt, hogy nemsokára tekintély lett, véleményét meghallgatták, ha 
nem követték is mindig. És a folyóirat minden tudományos jellege 
mellett is, egyike volt a kor legtürelmetlenebbül várt, legtöbbet 
olvasott s talán legtöbbet szidott közlönyeinek is. Alig hunyta be 
Szarvas Gábor 1895-ben a szemét, az irodalmi közvélemény — 
mintha nyomás alól szabadult volna fel — a nyelvhelyesség kér- 
désében más elveket kezd hirdetni s tanitványa és a Nyelvőr szer- 
kesztésében utódja, Simonyi Zsigmond, mestere működésének mél- 
tatásában már kénytelen kijelenteni, hogy a nyelvhelyesség kérdé- 
sében felfogása eltér Szarvasétól. És ez a Nyelvőr megváltozott 
irányán is meglátszik. Idézett értekezésemben azt irtam (293. 1.), 
hogy tulajdonképeni támadása a magyartalanságok ellen 1846-ban 
kezdődik Egy szavazat nyelvünk ügyében c. cikksorozatával. Ezt 
az állitást most helyre kell igazítanom. Első támadása már 1844- 
ben megtörtént 7. cz. Szerkesztő Úr cimet viselő s O aláirással 
ellátott közleményével.!) A magyar orvosok és természetvizsgálók 
kolozsvári gyűlésén szó esett arról, hogy magyar szót kellene ta- 
lálni a genus és sexus kifejezésére. Brassai hozzászól s azt mondja : 
felesleges, mert már meg van találva: genus — nemzetség, sexus 
— nem. 

Ez a tárgyalás jó alkalom volt neki arra, hogy elmondja né- 
zeteit a szófaragókról, ,a nyelvmivelőkről" s ünnepélyesen óvást 
tegyen, nehogy valaki őt is ezek közé sorozza. Egyik szenvedélye 
— úgymond — ,az idegen nemzetek nyelvi és irodalmi fejlését 
figyelemmel kisérni, de a nyelvmivelésnek nemhogy nyomát, még 
szavát sem találta. Sprachforscher, Sprachreiniger, Sprachlehrer, 
Sprachkünstler, Sprachmenger, Sprachverderber, Sprachverbesserer, 
Sprachmeister, Sprachkenner, Sprachgrübler; továbbá: Sprach- 


mee 


1) Vasárnapi Ujság 1844. 545. sz. 


Brassai nyelvtudományi munkássága. 


kunde, Sprachfehler, Sprachschnitzer, Sprachvogel, Sprachtrichter, 
Sprachwissenschaft van, de Sprachbilder, Sprachbilderei nincs, 
Olyan az, mint a francia kertészet eljárása: az élőfát nem türte a 
maga természeti pompájában, hanem nyeste, metszette, alakította 
különböző formákra. Most ha ilyent látunk,  , elhülünk belé". 
A nyelvmívelést is talán nemsokára hasonló sors várja. 

A , nyelvmívelés" elvei : 

1. A szókurtitás, helyesen szócsonkitás. , Hogy lehet egy nyelv- 
nek tökélyét abban kerésni, hogy szavai kurták?" A természet 
kiszabta mindennek a maga mértékét. A kertész nyes olykor-olykor, 
de — fattyujövéseket. Ilyenek bizonnyal a nyelvben is előfordulnak 
s ezek hadd vesszenek irgalom nélkül. De ki állapítja meg, hogy 
melyek ezek? A nyelv mindnyájunk közös sajátja, - sorsáról hatá- 
rozni teljes egyértelműség kell, a zsarnok, ki a közös birtokot 
prokrustesi ágyba készteti, nemzet elleni bűnt követ el. 

2. A ráfogás elve. Gyököt, ragot épen csak akkori szükségé- 
hez képest módosított szabályok szerint majd erre, majd arra hasz- 
nál, önkényesen rakja össze vagy választja szét, tetszés szerint 
tulajdonít nekik értelmet. 

3. A majmolás elve. Minden idegen nyelvbeli szóval egy 
megfelelő magyart akarnak szembeállítani, sőt azt is kívánják, 
hogy ahoz minden árnyalatában és metaforáiban is hozzásímuljon. 

4. Tisztálási elv. A purizmus eszköz is, cél is. Hasonló elvet 
vall a fizenzei Academia delle Crusca, mely a nem tiszta toszkániak- 
nak itélt szavakat kiküszöbölte, úgy, hogy ma már teljes (Brassaj 
így írja: felies) olasz szótárt nem lehet kapni. ,Amily véték a 
nyelvet törvényeiben s szellemében megsérteni, amily kötelező az 
írónak mindkettőt ismerni és megtartani: épen oly merész bántalom 
a nyelvésztől annak saját önkényét, ferde vagy hiányos nézeteit 
törvényül adni akarni." A magyar nyelv már-már , elnyomorékult", 
de a bénaság ,nem hatott még a szívig, nem a nemesebb : élet- 
művekig — értem a nemzet tiszta magyar ajkú és idegen élet s 
irodalmi befolyástól menten maradt részét." ,A csikós, a kún, 
a székely s más ily nemzeti osztályok tartották s tartják még ez- 
után is, ha van még jövendő számára, az igazi korcstalan s ferdí- 
tetlen magyar nyelvet, nem pedig a magyar tudós társaság, mint 
gróf Széchenyi akará akadémiai beszédében — miért máig sem 
tudok megengedni az oly sok oldalról halhatatlan érdemű haza- 
oszlopának." , Derék nemzetiség biz az, mely a csupa szólási pu- 
rizmus mellett a szókötésben és nyelvfordulataiban mindent, ami 

bennök magyar sajátság, kiküszöböl s idegen lopadékokkal cseréli 
fel. Amelynek eredeti s legtöbb fordított könyveiben minden szó, 
vagy inkább szótag magyar s az egész mégis csak oly magyar, 
amilyen Ézsau volt a kecskeszőrkeztyüs Jákob." A nyelv tökélyesül- 
het, de ennek csak egy módja van: a klasszikus írók remekei. 
A klasszikus íróknak a szócsinálást meg lehet engedni, mert új 
eszme új szót igényel, de ezeknek is csak , mintegy öntudatlanul". 
Aki ilyen célból indulna pályájára, annak, ha hatalmában volna, 
kaszát vetne, vagy a tilosból jobb útra igazítaná. , A nagy község 
pedig és minden potom ember ne , mívelje", hanem ismerje és 
tanulja a nyelvet; még pedig nem a nyelvészektől, nem is a zsidó- 
tól vagy finnustól, hanem merítsen magából az élő kútfőből, a 
korcstalan, romlatlan magyar nemzedékek mindennapi nyelvéből." 

Ez az első támadása a magyartalanságok ellen, azért egész 
gondolatmenetét közöltem. Látjuk ebből, hogy álláspontja, melyből 
a , nyelvmívelést" megítéli s mindvégig küzd a magyartalanságok 
ellén, már itt s már ekkor teljesen ki van alakulva. Élete végéig 
tartó hadakozásában ezek az elvek vezetik, ezeket az érveket 
variálja. 

Következő értekezése: Egy szavazat nyelvünk ügyében,!) 
melyben az alaktannal szemben a mondatfűzés roppant fontossá- 
gára hívja fel a figyelmet. 

Egy erdélyi szót használ itt: kocsintás, mellyel főkép az ide- 
gen nyelvből kölcsönzött, magyartalan szófűzést akarja jelölni s 
mely utána elterjedt a magyar nyelvtudományban (Budenz, Arany, 
Szarvas, Simonyi). Egy nyelvnek a jellemét nem az alaktan . (ety- 
mologia), hanem szófűzési sajátsága adja, ez a valóságos , hamu- 
butyka", melyet szeretne szennyéből kimosdatni. A magyar nyelv 
organizmusa a szóképzés, de idegrendszere a mondatfűzés, melynek 
sajátos vonásait szégyenlik, betyárságnak és provinciálizmusnak 
bélyegzik s úgy fogadják az idégenszerűségeket, mint Páris grizettjei 
a kozákokat. i 

Brassai ez értekezését 13 évvel később a Hunfalvy szerkesz- 
tette Magyar Nyelvészetben megint közzétette: Adalék okmányok a 
nyelvújítás és nyelvrontás ügyében. És kérte a hozzászólást. Hun- 
falvy megjegyzéseiben különösen két hibára hivja fel a figyelmet : 
a nyelvészek foglalkozzanak a régi magyar nyelvvel és a rokon 
nyelvekkel: Nem Brassainak szól egyenesen, de értsen ő is belőle. 


1) Erdélyi Hiradó, 1846. 

Helyesli fellépését s a kocsintások ellen való küzdelmében karikást 
szeretne látni Brassai kezében. 

Brassai 1860—61-ben: Mégis valami a fordításról c. Arany 
Szépirodalmi figyelőjében folytatja a harcot. Itt ismételten és eré- 
lyesen kiemeli, hogy a fordítók ne a szavakra, hanem a mondatra 
fordítsák figyelmüket. Mert a fordítás akkor jó, ha hű az eredeti- 
hez, de nem a szóhoz, hanem a gondolathoz és stilushoz, tehát ne 
szó szónak, hanem mondat mondanak feleljen meg. És akkor nem- 
zeti, ha úgy van , magyarul, hogy azon semmi idegen iz sem 
érzik". De a fordítók nyelvérzékét a nyelvmívelés rumjával és füs- 
tös pálinkájával úgy elrontották, hogy a nyelvnek , ezt a könnyen el- 
illanó finom zamatát" észre sem veszik. A magyartalan szófűzések 
úgy állanak a nyelven, mint , magyar nadrág lapos tomporán". 
Az ilyenekre: távir s hasonlók, ,szeretne gúnyos kacajt ütni és 
— korbácsolni". 

Arany János, ki nyelvészeti kérdésekben sokszor egyezett 
Brassaival, nagy örömmel üdvözli e küzdelmében és biztatja, hogy 
a germanizmusok és mindenféle izmusok ellen csak kiáltsa szün- 
telenül a Carthaginem delendam-ot. De az összetételek tekintetében 
nem helyesli felfogását, mert akkor ilyen szókat : oldalfelez, köntör- 
fazol, hattyunyak, darázsderék, nem lehetne használni s a költői 
nyelvet szegényítnők azzal. Ezért beszél Gyulai Brassai , vandál 
szigoráról", mely a nyelvtani szempontból vett szoros szabályokon 
kivül nem enged meg semmi merészebb költői inverziót, semmi- 
nemű csonkitást vagy összehuzást, archaizmust vagy soloecizmust, 
kitilt minden figurát a költői nyelvből; a költői nyelvet prózaivá 
akarja tenni. Ezért mondja: ,Ég és föld különbség választ el 
Brassaitól".!) 

Brassai rendszeres nyelvészeti munkáiban is állandóan kitér 
a nyelvhelyesség kérdéseire. Csillag alatti jegyzeteiben sokszor egész 
terjedelmes értekezéseket ír. Gyulai csufolkodik is vele ezért s azt 
mondja, hogy e fontos kérdéseket a kevésbbé fontosak a szövegből 
kiszorították. A magyar mondat c. terjedelmes és korszakos mun- 
kája tele van a magyartalanságokra vonatkozó éles és elmés meg- 
jegyzésekkel. Mikor a Magyar Nyelvőr megindult s az orthologia 
és neologia közti harc kitört, Brassai A neo- és palaeologia ügyé- 
ben c. akad. értekezésével szólt hozzá a kérdéshez. Egyenlő hévvel 
és kedvteléssel osztogatja csapásait mind az orthologusoknak, mind 


1) Koszoru, 1864. 

a: neologusoknak. "Az Akadémia Ballaginak adta ki-az értekezést; 
mondjon véleményt arról, hogy kiadható-e az akadémiai értekezések 
gyűjteményében. Ballagi véleménye az, hogy az értekezés irodalmi 
nyereség és diszére fog válni az értekezések gyűjteményének: 

A neologusok azt mondják: szegény a nyelv. Brassai ezzel 
szemben azt tanitja, hogy szegény nyelv nincs, minden nyelv ki 
tudja elégiteni a maga szükségét. A nyelv gazdagítása. nem sike- 
rült, de igen az , elnyavalyitása". És most :nekitámad a Nyelvőr 
consortiumnak. Hevességét csak úgy lehet megérteni, ha ismerjük 
a körülményeket. Bodnár Zsigmond nyilatkozatából !) azt sejthetnők, 
hogy Brassai Budapestre vágyott, talán a Nyelvőr szerkesztői állá- 
sába s minthogy az Akadérmia mellőzte, e miatti. bosszúsága hatá- 
rozta meg állásfoglalását. Ebben a felfogásban lehet némi igazság. 
Hiszen Brassai írásaiban sokszor panaszolja, hogy vidéken él, tá- 
vol az irodalmi központtól s nem állanak gazdag könyvtárak : ren- 
delkezésére. És ismételten kikel a kotteriális pajtáskodás ellen. A 
Nyelvőr irányát és szellemét pedig majdnem állandóan. , Nyelvőr- 
consortium"-nak és , Nyelvőrék"-nek gúnyolja. Az is igaz, hogy 
Szarvas Gábor egy beküldött értekezésének egy alkalommal nem 
adott helyet a Nyelvőrben. Ezért állandóan piszkálták- egymást s 
egyik sem maradt a másiknak adósa. Ha Szarvas Gábor a kolozs- 
vári nyelvfilozófussal és nyelvfilozófiával gúnyolódik s erdélyi nyelv- 
járását veti szemére, Brassai -azzal vág vissza a ,göcseji utas"- 
nak, hogy a székelynek is van annyi beleszólása a nyelv kér- 
déseibe, mint a palócnak. Ez a kötődés és , kocódás" közöttük 
Szarvasnak egész haláláig tart, sőt azután is, mert Brassai Szarvas 
Gábor halála után ad igazat vele szemben a Nyelvtörténeti Szótár 
szerkesztőinek. Szarvas Gábor?) életrajztöredékében mondja: ;Egy 
tisztes tudósunk s ezt hiteles forrásból tudom, mikor már végig 
ment s kifogyott a dorgáló s korholó szavakból, melyekkel .gazda- 
asszonyát illette, hogy a legnagyobbat mondja, amit csak mondhat, 
haragja s mély fölháborodása jeléül e szavakra fakad : maga — 
maga — maga Szarvas Gábor"! Ez a ,tisztes tudósunk" — 
Brassai volt. 

De Brassai állásfoglalását a Nyelvőrrel szemben nem ilyen 
személyes természetű érzelmi motivumok határozták meg. Hiszen ő 
ellenfeleitől nem érzelmi, hanem értelmi rokonszenvet kiván. Állás- 


1) Gál K. Brassai küzdelmei a magyartalanságok ellen. Kolozsvár, 1927. 
2) A három tanács, Életrajztöredék. Magyar Nyelvőr, 1895. 

foglalásánál a döntő mozzanat az volt, hogy a Nyelvőr — s ezt 
még legkitartóbb hivei is elismerték és hibáztatták is — különösen 
kezdetben megelégedett, amint Brassai mondta: a , szótagok haso- 
gatásával", vagy amint Arany kifejezte, ,szavak egérfarkába való 
kapaszkodással". Itt már Brassai is méltán mondhatta volna Szarvas- 
sal szemben, amit Gyulai mondott neki, hogy ég és föld különbség 
választ el minket egymástól. Hiszen Brassainak utóbb teljesen iga- 
zolódott felfogása szerint nem a szavakon, hanem a mondatfűzésen 
dől el egy nyelv helyességének és nemzeti sajátosságának kérdése 
és elvi felfogásának lényegéhez lett volna következetlen, ha hHelye- 
selte volna azt az irányt, melyből Szarvas ellene hadakozott. Szarvas 
Gábor sirján friss volt még a hant, mikor tanítványa és utódja 
Simonyi magyarázni és igazolni kénytelen Szarvas hiveivel szemben 
a Nyelvőr irányváltozását. S eléggé jellemző, hogy érvei között 
az új grammatikai iskola nagyhirű külföldi képviselőié mellett épen 
Brassai felfogását is felsorakoztatja. 

Ellenszenvének másik oka szintén lényegbe vágó ugyan, de 
abban Brassainak nem volt igaza. S ez az, hogy a Nyelvőristák 
azt az irányt képviselték, mely az uralaltáji rokonságot hirdette s 
ez irányhoz tartozott Budenz is. Brassai kezdetben gúnyolódik 
azzal a felfogással, mely a magyar nyelv sajátos jellemvonásait a 
rokon nyelvekéből akarja magyarázni s nem magából a nyelv ter- 
mészetéből ; nem tetszik neki a , halzsírszagú atyafiság". De később 
— már A magyar mondat idejében — beismeri, hogy nincs többé 
kifogása az uralaltáji rokonság ellen, sőt a finnel való rokonságot 
maga is , valószinűnek" tartja. De a rokon nyelvek tanulására már 
nem szánta rá magát. És Szarvas Gábor abban keresi haragjának 
egyik okát, hogy Budenz, akiről Brassai egy izben úgy nyilatko- 
zott, hogy egy újan , cseperedett nyelvészünk" megint összezavarta 
az ú. n. igekötők tisztulni kezdő kérdését, erre úgy visszavágott 
Brassainak, hogy máig is elfeledkezett rá felelni. Brassainak és 
Budenznek e polemiájával később foglalkozni fogunk. Itt csak 
Brassainak a Nyelvőrrel szemben elfoglalt álláspontja magyarázatául 
említettük fel. 

Mely kérdésekben állott tehát szemben Brassai a Nyelvőrrel ? 
A Nyelvőr is hirdette, mint Brassai, hogy szegény nyelv nincs s 
ez a vád csak a fordítók lomposságából és kényelemszeretetéből 
táplálkozik. A Nyelvőr is vallotta, miként Brassai, hogy az irodalmi 
nyelv örök és igazi forrása a nép nyelve, szüntelen vérkeringése a 
tájszólások. A Nyelvőr is hirdette, mint Brassai, hogy a nyelv- 

helyesség kérdésében a nyelvérzék meghallgatandó. De itt mégis 
egy nem lényegtelen különbségre kell rámutatnunk. S ez az, hogy 
Brassainál a nyelvérzék megfelebbezhetetlen hatóság volt, Szarvas- 
nál kétség esetén a nyelvtörténet szolgáltatta adatok döntöttek. 
Szarvas elfogadta majdnem minden kritika nélkül a nyelvtörténet 
igazoló adatait. Brassai felhasználta ugyan — miután Hunfalvy 
figyelmeztette a nyelvtudomány e módszeres eljárására — az ada- 
tokat, de nem feltétlenül, hanem kritikával. És ezt a kritikát annál 
. jogosabban alkalmazta, mert nyelvtörténeti tanulmányai alapján arra 
a meggyőződésre jutott, hogy nyelvünk sohasem volt teljesen men- 
tes idegen (latin, német, stb.) hatásoktól. A kereszténység felvételé- 
nek korában az idegen papok s a magyarság közötti viszonyt — 
ha átkot szórnak is rá — olyannak képzeli, amilyen az angol 
misszionáriusok és a zului négerek között. Heltai Gáspárt meg 
magát idézi annak . igazolására, hogy helyes magyarságért nem 
mehetünk mindig vissza a multba. Budenz azt a tételt bizonyítja 
és erősítgeti Brassaival szemben, hogy a nyelvérzéknek, mely nem 
egyéb, mint egy nyelv mindennapi használatán alapuló biztos tu- 
dása s mint ilyennek, nincs szava a nyelvtudomány kérdéseiben 
s nem döntő érv. Brassai ezzel szemben ragaszkodik ahoz a né- 
zetéhez, hogy igenis a nyelvérzék megfelebbezhetetlen s Budenz 
ne adjon neki leckét, mert ,ebből neki még sok tanulnivalója 
van". Szarvas Gábor a nyelvérzék kérdésében nem ért egyet 
Budenzcel, de Brassai azt állítja s ebben Ballagi is igazat ad neki, 
hogy a Nyelvőristák mindnyájan a nyelvérzék eltompulásában siny- 
lenek s a nép beszédét , hallani hallják, de érteni nem értik". 
Brassai erős meggyőződéssel hirdette már jóval az új-gramma- 
tikai iskola előtt, hogy a nyelvészetben a szillogizmus ,így kell 
lenni"-je helyett az: analogia ,úgy van"-ja az úr, mint nálunk 
senki más. S mégis elég gyakran bocsátkozik nyelvi alakok és 
mondatfűzési sajátosságok magyarázatánál deduktiv okoskodásokba. 
És nem veszi észre, hogy a nyelv, mint minden más produktum, 
a használat által folytonosan változik, a szavak jelentése módosul, 
az analógiás képzések egybefonódnak, összeszövődnek s így sok 
következetlenség és logikátlanság áll elé. Szarvas Gábor szemére 
veti, hogy Brassai nem ismeri el azt az igazságot, hogy amit a 
, nyelv-szellem egyszer megteremtett s életben tart, annak jónak s 
helyesnek kell lennie". Igaz, hogy Brassai számtalanszor hadakozik 
a nyelvhasználattól már elfogadott szók, kifejezések és vonzatok 
ellen. De ugyanezt a következetlenséget Szarvas Gábor is szám- 

menő 


talanszor elköveti, mikor olyan új szókat is kárhoztat, melyeket a 
használat elfogadott s melyek helyett nemhogy más, jó szókat aján- 
lana, de amelyeket maga is széltében használ. Brassai szerint 
Szarvas Gábor még feltételes kegyelmet sem ismer olyan szabály- 
talan képzésű szóknak, melyeket a használat életben tart, pedig a 
szokás , hatalmasabb minden nyelvészeti elveknél, szabályoknál és 
törvénycikkeknél" s az oly sokat ,hurbolt nyelvérzéknek" is ez az 
alapja. És végső elemzésben csak az új szokásnak az ó szokással 
való harcáról van szó. Szarvas Gábor módszeresen képzett nyelvész, . 
áki a nyelvtörténet és a rokon nyelvek területéről nem távozik, 
bármilyen szép elméletek és elvek kedvéért sem. Brassai meg- 
vésztegethetetlen, tiszta és éber nyelvérzéke és nagyon alapos nyelv- 
tudományi ismeretei mellett — filozófus is volt, aki kedvvel űzte 
a nyelvi tények filozófiai, magasabb szempontból való magyaráza- 
tát. Nem szeretnők, hogy félreértsenek. Nem arról az ő korában 
divatos nyelvtudományi metafizikáról van szó, amely a szógyökök 
és jelentéseik között megfelelő , adaeguátságokat" keresett, mint ő 
mondja, s amit visszautasít és kipellengérez, hanem a mondat- 
fűzésben nyilatkozó munkájáról a nyelv geniusának. Ezt a szem- 
pontot Szarvas Gábor mindig gúnyolta s az orthologia következe- 
tesen kiutasította a nyelvtudományból. 

Balogh Péter, aki Brassaitól nyelvészeti kérdésekben nagyon 
sokat tanult s akinek vele heves polemiái voltak, egyízben méltán 
panaszolja, hogy nem tudni miért, divatba jött a nyelvi jelenségek 
filozófiai szemléletét és magyarázását bizalmatlansággal tekinteni ; 
pedig meggyőződése, hogy a vizsgálás ez emelkedett szempontjá- 
nak kitiltásával a nyelvtudomány csak veszíthet. 

Brassainak mindkét oldalon szemére vetették álláspontja két- 
kulacsosságát. Szarvas azt mondotta róla, hogy egész gondolkodása, 
a nyelvről és jelenségeiről vallott felfogása, ismételt nyilatkozatai a 
nyelv dolgában a konzervativ érzelemről — az orthologia táborába 
utalja s mégis érthetetlen hevességgel az ellen hadakozik. Ballagi 
pedig, akit szinte durva kötődéssel Bloch Mór(icynak mond s kinek 
szótáránál azt az egyetlen érdemét állapítja meg, hogy a neologis- 
musokat válogatás nélkül összegyűjtötte, azt mondja róla, hogy 
hiába hadakozik a neologiával, tulajdonképen ő is neológus. Hoi 
itt az igazság ? 

Brassai egy ízben így foglalja össze a két irányról vélemé- 
nyét: ,A palaéologia akarata jó, ügye szent, de eljárása rossz, 
célszerütlen, kártékony. A neologiának is meg kell adni, hogy jó 


. Brassai nyelvtudományi munkássága. 


volt az akarata, mert a nyelvet tökélyesíteni óhajtotta. De rossz 
volt az elve, mert a nyelvszegénység hamis eszméjéből indulván 
ki, a tökélyesítést a magyar nyelv minden áron való gazdagításával 
akarta eszközölni.) Ez a nyilatkozat nem igazit el. Elismeri mind- 
két irány jó akaratát, de elitéli mindkettő eljárását. Van azonban 
egy másik nyilatkozata, amely némileg eloszlatja kétkedésünket.?) 
Ballagi  , következetlenséggel" vádolja őt, mert hevesen támadja a 
Nyelvőr-consortiumot, holott ezek az ő részén volnának. Erre így 
felel Brassai: , Igen-igen nagy különbség van az én álláspontom 
és a Nyelvőristáké közt a neologusokkal szemben. A neologiának 
egy fontos, sőt voltaképi előnye van a Nyelvőrista felett". A neologus 
a nyelvet szerves lénynek tekinti, mely eszköz a gondolatok kicse- 
rélésére. Szócsinálásban nem téveszti el a célt, hogy a szó az 
egymást értés szerve legyen. Ha néha hibázik, vagy megbocsájt- 
ható, vagy ha nem, kigyomlálható! , Szóval a neologus — és én 
is vele kevés kivétellel — azt hisszük, hogy ő egészben véve a 
nyelvet fejleszti és gyarapítja. A Nyelvőrista azonban a nyelvet 
élettelen, rideg anyagnak tekinti, ezt bontja szét és rakja össze s 
nem gondol sem az egészek, sem az elemek további működésével. 
Kritikája olyan, mint az anatomus kése, mely a holttestben szer- 
veket fedez fel, de ezeknek élő szerepe ismeretlen marad előtte.") 

E nyilatkozat fogantyut ad kezünkbe álláspontja megitélésére. 
Ebből látjuk, hogy Brassai közelebb állott a neologiához, mint a 
Nyelvőrhöz s azt is, hogy miért. Ő a nyelvet nem holt anyagnak 
tekintette, melyet ízekre lehet szedni, mint az anatomus a holttestet 
ízekre szedi, hanem szerves lénynek, melynek rendeltetése az ér- 
zelmek és gondolatok kicserélése. Az a , szóhasogatás", melyet az 
etymologia alapján álló nyelvtudósok végeztek, nem tetszhetett 
annak, aki A magyar mondat-ról szóló korszakos tanulmányait 
azzai a hiressé vált , elfogultsággal" vezette be, hogy ő a nyelvet 
csak az emberrel kapcsolatban tudja vizsgálni. És kétségtelen, hogy 
Brassai — habár elég gyakran járt el következetlenül a nyelv- 
helyesség egyes adott kérdéseiben — mikor szint kellett vallania, 
hogy hát melyik irányhoz is áll közelebb, alapvető elvi felfogásá- 
hoz e nyilatkozatában következetes maradt. 

Próbáljuk ezek után levonni e fejtegetések tanulságait. 


1) Egy hirdetmény, Magyar Nyelvőr, 1872. 
2?) A magyar nyelv Ellenőre. 1882. 
3) Gál K. Brassai küzdelmei a magyartalanságok ellen. 30—31, 1, 

A nyelvhelyesség kérdésében három nézetet lehet egymástól 
elkülöníteni. Egyik az irodalomtörténeti. Ezt vallja Szarvas Gábor 
és a Nyelvőr egész tábora. Eszerint a nyelvhelyesség kérdésének 
mértéke a mult idők nyelvhasználata s a helyesség kérdésébe csak 
az szólhat bele, aki ismeri a régi nyelvet. Ez a felfogás nem is- 
meri el az analógiás képzéseket. A hangtörvényeken alapuló válto- 
zásokat hol elismerik, hol nem. Megdönthetetlenül helyes ez az 
álláspont ? Lehet-e egy nyelv fejlődését elmult korok fejlődési fázi- 
sainak álláspontjáról nézni, értékelni és irányítani ? Mikor még azt 
is tudjuk, hogy mennyi idegen hatás alatt fejlődött nyelvünk mind 
a mai napig ? Aztán vajjon egy beszélt nyelvnek kell egy régen 
letünt irott nyelvhez alkalmazkodnia? Nem természetesebb volna, 
hogy az irott nyelv alkalmazkodjék a beszélt nyelvhez ? Aztán mely 
korig menjen vissza a kutatás a nyelvhelyesség kérdésében ? Ha 
ezt a felfogást magunkévá tesszük, ebből logikusan az következik, 
hogy a régi nyelvhasználattól való eltérés — már helytelen, már 
romlás, ami pedig nyilván ellenmond a tényeknek. Hiszen akkor a 
nyelv megmerevednék, megállana fejlődésében s nem tudna eleget 
tenni a haladó kor fejlődése mellett rendeltetésének. 

A másik felfogás, melyet Schleicher és Müller Miksa képvi- 
selnek, a fermészettudományi. Eszerint a nyelv élő szervezet, mely 
folytonosan változik s így fejlődik. E fejlődést megállítani nem 
lehet, ha egy nyelvi alak kifejlődött, joga van hozzá, hogy éljen. 
Amit többen használnak, az a jobb, amit általánosan használnak, 
az a legjobb. A nyelvjárások a nyelv valóságos vérkeringése. A 
nyelvhelyesség kérdésében mindenki szakértő. Első pillanatra is 
látszik e nézet tarthatatlansága. Ha az általános használatu szó a 
legjobb, akkor két vagy több ilyen használat közül egyik sem le- 
het jobb. És ha most egy új alak válik általánossá, akkor az a 
jó? Hát a régi most már jó lesz vagy rossz? Ha az általános 
használat dönt, akkor egy keletkező új alak nem egyezik meg a 
használattal, tehát helytelen. Igy változtatni sem szabad a nyelven 
s ezért merevedik meg; vagy ha nem, akkor a helyesség ellen való 
szüntelen vétkezés révén fejlődik. 

A harmadik nézet az új grammatikai iskola álláspontja. " Ki- 
indulópontja az, hogy a nyelv a közlés eszköze. Ebből foly, hogy 
az a nyelvhasználat a legjobb, amely a közlendőt legjobban közli. 
És rossz az a nyelvi alak, amely a közlendőt vagy nem, vagy 
tévesen érteti meg a hallgatóval. A nyelvhelyesség kérdését részben 
a beszélő, nagyobb részben a hallgató érdeke dönti el, 

Látni való, hogy ez az álláspont lényegében ugyanaz, mely 
a használatot tekinti legfőbb normául. De itt meggondolandó, hogy 
egy kifejezés nem azért jó, mert használatban van, hanem azért 
van használatban, mert jó. A nyelvhelyesség kérdésében nem a 
nyelvtudós és nem a statisztikus dönt, aki a használatot meg- 
figyeli, hanem a nyelvfilozófus, másrészt a nyelv avatott kezelője, 
a jó szónokok és irók. ,A nyelv nem egyszersmindenkorra kibo- 
csátott papirpénz, melynek anyaga, mennyisége és értéke változ- 
tathatatlanul meg van állapítva, nem is természeti produktum, mely- 
nek az embertől független élete, mozgása van, hanem műtermék, 
mely változik és kopik, mert használják, de fejlődik és javul is." 

Ez volt a nyelvtudomány álláspontja a nyelvhelyesség kérdé- 
sében, mikor Szarvas Gábor meghalt és a Nyelvőr szerkesztését 
Simonyi vette át. Az új szerkesztővel új irány kezdődik a Nyelvőr 
életében. Simonyi a beköszöntőjében röviden körvonalozza pro- 
grammját. Az elvi fejtegetéseket háttérbe szorítja, a tudományos 
eredményeket népszerüsíti. Olvasóit akarja munkatársakul meg- 
nyerni: , hiszen már maga nyelvérzéke képesít mindenkit, hogy 
anyanyelve s kivált a nyelvművelés kérdéseihez hozzászólhasson, 
mert ez utóbbiakban az eligazodás nagyrészt a nyelvérzék s az 
izlés dolga." Budenz és Szarvas Gábor még megleckéztették azt, 
aki nyelvérzékére hivatkozva mert hozzászólni a nyelvhelyesség 
kérdéseihez. És Szinnyei József Szarvas Gáborról szóló nekrológjá- 
ban?) már azt mondja, hogy , a nyelvhelyesség kérdésében ma már 
eltér felfogásunk a Szarvas Gáborétól." 

Szarvas Gábor hívei hamar észrevették a Nyelvőr irányválto- 
zását. A szerkesztőt interpellálják e miatt.?) Hivatkoznak Noreen, 
Darmesteter, Setála, Gaston Paris-ra, kik szerint: ,nem a nyelv- 
tudomány ítéli meg a nyelvbeli kifejezés helyes vagy helytelen 
voltát, hanem a közhasználat". S hivatkoznak Brassaira, aki leg- 
újabban azt tanítja, hogy nyelvi kérdésekben a norma az usus és 
a grammatikai szabályok nem kötelezők. (Fővárosi Lapok, 1895. 
III. 16.) Hiszen ez — mondják — a mult minden tévedésének 
szentesítése. Simonyi feleletében — kiméletesen ugyan, de mégis 
megmondja, hogy Szarvas nem méltatta eléggé, hogy az irodalmi 


1) E nézetek ismertetését lásd Nyelvtud. Közlemények 1893. Sebes- 
tyén K.: Adolf Noreen, Über Sprachrichtigkeit. 

2) Egyetemes Philologiai Közlöny, 1895. 

3) Magyar Nyelvőr, 1896. 

nyelvnek bizonyos fokig mégis külön s a nyelvjárásoktól független 
élete van. És idézi Humboldtot, aki nem tart mindent a nyelv 
javításának és gazdagításának, ami első tekintetre annak látszik, 
mert ügyelni kell az illető nyelv sajátosságaira. Aztán a nyelv- 
helyesség kérdéseit nem pusztán a grammatika s a nyelvtörténet 
szemüvegén át kell megitélnünk, hanem nagy tere van itt a cél- 
szerűségnek, a tapintatnak, az ízlésnek, a nyelvérzéknek. Szóval a 
nyelvhasználat nem a nyelvtan, hanem a stilisztika kérdése." Ez a 
felelet igazolja Brassait, aki a régi nyelvet nem tartotta normának, 
aki gúnyolódott a , göcseji utassal", de elejétől végig a magyar 
nyelv sajátos alkatát eltorzitó , kocsintások" ellen harcolt. 

A kritika és kifogás a Nyelvőr ellen csak nem némul el. 
Kifogásolják, hogy színvonala alább szállott, tárcaszerű cikkek van- 
nak benne s igen sokat dicsér, kritikája veszít szigorúságából. 
A felelet megint az, hogy a Nyelvőrnek a nyelvhelyesség és nyelv- 
mívelés kérdéseivel gyakorlatilag kell foglalkoznia és nem kenyere 
a csupán gáncsolásban kimerülő módszer. Ime, az a , magas phi- 
lologia", melyet Brassai annyiszor emlegetett gúnyosan, most már 
megértőbb. 

A Jelenkor (szerk. Palágyi Menyhért) 1896-ban pályázatot 
hirdet idegen szóknak magyar szavakkal való fordítására. Sebestyén 
Károly ") élesen kikel a szócsináló düh, a tökéletes tájékozatlanság 
ellen s kérdi: , Megváltozott a Nyelvőr célja azóta, hogy Szarvas 
Gábor 1872-ben az első számban kifejtette? . . . Tanítványa Si- 
monyi Zsigmond Szarvas Gábornak vagy ellenfele? Követője-e 
halála után, aki volt munkatársa, jobb keze életében? Miért di- 
csérnek bennünket? Hogy merik azt mondani, hogy a Magyar 
Nyelvőr megjavult Szarvas óta, mert az az ember arra törekedett, 
hogy nyelvünket elszegényítse, eldurvítsa ?"" 


Dr. Gál Kelemen. 

A brassói unitárius egyházközség nagyrabecsült lelkésze fel- 
kért, hogy tartsak egy felolvasást nagy vallásalapítónkról, Dávid 
Ferencról, aki épen 350 évvel ezelőtt szenvedett mártirhalált szép 
Déva várának egy sötét börtön odujában. Eleget téve a felhívásnak, 
hálát adok Istennek, hogy épen református templomban szólhatok 
Dávid Ferencről, mert ebben a tényben az idők szellemének ki- 
engesztelődését látom. 

Dávid Ferenc eszményi alakja sok ideig el volt felejtve, nem- 
csak azért, mert a magyarnak jellemző vonása a nagy embereiről 
való megfeiedkezés, hanem azért is, mert unitárius volt. A törté- 
nelmi igazság azonban bontakozik a legnagyobb magyar reformátor 
megitélésében. Ma már a más nézetet vallók is elismerik, hogy 
Dávid Ferenc a reformáció fejlődési fokain mindenütt nagy volt és 
maradandót alkotott. Ma már, mi erdélyi unitáriusok sem vagyunk 
magunkra. Különösen a világháboru óta Anglia és Amerika unitá- 
riusainak megmozdulása reánk tiszteletet és megbecsülést hozott 
minden felekezet részéről. Dávid Ferenc eszméi pedig útat törtek 
az új világba is és épen a napokban hallottuk a Dávid Ferenc 
halálának 350-ik évfordulóján rendezett ünnepségen, az amerikai 
kiküldött unitárius lelkész, Melvin S. Welke-től, hogy ők is jól 
ismerik és nagyrabecsülik a mi Dávid Ferencünket. 

A számomra engedélyezett rövid időt használva, szólani aka- 
rok Dávid Ferenc jelentőségéről s arról, hogy mit köszönhetünk 
neki, mi, Erdélyiek? 

Dávid Ferenc a XVI. sz. szülöttje. E században alig volt 
csöndes, nyugodt hely egész Európában. Mindenfelé tülekedés, szo- 
rongás ; erős csatákat vívnak karddal és tollal, s nagy átalakulások 
vannak. A politikai és társadalmi ellentétek mellett most már egy 


1) Felolvastatott a brassói unitárius egyházközség Dávid Ferenc emlék- 
ünnepélyen a református templomban 1929. nov. 24-én. 

újabb válaszfal is van: a vallás. A reformált egyházak egymással 
s a katholicizmussal szemben úgy állanak, mint ádáz ellenségek. 
Ellentétek, ellenmondások mindenben, úgy, hogy megközelítőleg is 
nehéz volna e korról tiszta képet adni. Rombolás, építés, gyülöl- 
ködő ellenségek testvéri frigye, a világosság harca a sötétséggel, 
a tudatlansággal, a durvaság találkozása a krisztusi szeretettel, az 
érzelmek és indulatok sötét chaosa, melyből új élet, új világosság, 
új társadalom születik. 

A viaskodó és ívivódó XVI. századnak egyik legtipikusabb 
egyénisége: Dávid Ferenc volt. Szász kisiparosnak és magyar anyá- 
nak magyar nevelésű gyermeke. A reformáció bölcsőjében, Wittem- 
bergben tanult s már ott hajlott a reformáció felé. A nyugatról 
jövő reformáció szelleme különben Erdélyben sem volt ismeretlen, 
sőt a mohácsi vész után nálunk is kezdett mind erősebbé válni. 
Még Szapolyai János alatt, ennek akarata ellenére is akadálytalanul 
terjed az új szellem s 1533 óta már Honterus is müködött. Kez- 
detben a Luther vallása terjedt el, különösen a szászok között. 
Dávid Ferenc külföldről hazajöve 1552—54 között péterfalvi plé- 
bános. Ez az az idő, mikor ő is áttér a kath. egyházból a luthe- 
ránusba. Dávid Ferenc még ekkor nem jutott el a tisztultabb teol. 
eszmékhez és ellenfeleivel Stancaroval és Kálmáncsehi Mártonnal 
szemben fényesen megvédelmezte a Szentháromságot, Krisztus 
Istenségét és az úrvacsorában Luther nézetét. Melanchton és Luther 
hitelvei mellett nyilatkozott s ezeknek hatása alatt az 1558. tordai 
országgyűlés csak a r. kath. és lutheri egyházakat ismerte el tör- 
vényesen. A lutheránus egyház tehát megszilárdulását és törvénye- 
sítését köszönheti Dávid Ferenc kiváló képességeinek. 

Dávid Ferenc a lutheránizmus megerősödése idejében az 
ágostaiak szuperintendese, neve ismert volt már külföldön is. Nem- 
sokára megkezdődött Dávid Ferenc átmeneti munkássága a kálvi- 
nizmus felé. Hogy mi inditotta Dávid Ferencet e lépésre, ezt sok- 
féleképpen magyarázzák, de már a szász történetíró, Haner is látta, 
hogy Dávid lelkében kételyek támadtak s ezért hajlott a kálviniz- 
mus felé. Azt akarta, hogy a magyarságot és a szászságot egy 
közös vallásban egyesítse, de miután látta, hogy ez nem sikerül, a 
kálvinistákhoz csatlakozott, akik , két kézzel fogadták, ajándékokkal 
halmozták el".") Ez világosan mutatja, hogy ki volt már akkor 
Dávid Ferenc. Ahol ő volt, ott biztak a sikerben. 

Dávid " Ferenc most már támadja a lutheránizmust, első sor- 
ban az urvacsora kérdésben s e vitákban megmutatja egyéniségének 
legjellemzőbb vonását, midőn kijelenti, hogy ő: ,inkább eltüri a 
számüzetést, mintsem a megismert igazságot megtagadja".!) Hiába 
int az urvacsora szeretetre és buzdit egységre, Dávid Ferencet és 
az ő nézetét vallókat kizárták az egyházból s igy a Kálvin hitét 
vallók megalkották a kolozsvári vagy Dávid Ferenc vallását, mely- 
lyel szemben a lutheránizmust szebeni vallásnak nevezték. Ezzel az 
erdélyi protestántizmus két részre szakadt, de Melius és Dávid 
Ferenc egy táborban voltak. A szászok, akik eddig Dávid Ferencet 
dicsőitették, mostantól kisebbíteni törekedtek, apostatának, hite- 
hagyónak nevezték. 

Az urvacsorai kérdésben megkisérelték a kiegyezést a szászok 
és magyarok között, de az nem sikerült s így a küzdő felek vég- 
legesen szétváltak s 1564-ben a református vallás is törvényesitte- 
tett. Dávid Ferenc lett a reformátusok püspöke s nemsokára a 
fejedelem udvari papja. 

A református egyház Erdélyben törvényesítését nagy részben 
Dávid Ferencnek köszönheti s igy méltán ünnepelhetjük együtt, itt, 
a református templomban, reformátusokkal, Dávid Ferenc halálának 
350-ik évfordulóját. 

A mindig forrongó Erdélyben is folyton változtak a vallási 
ügyek, mint általában mindenütt a XVI. században. Az Erdélyt fog- 
lalkoztató kérdések között a legfontosabb a vallás volt. Egykori fel- 
jegyzés szerint — a fejedelemtől kezdve mindenki — ,este, reg- 
gel, éjjel, nappal, falun-városon, étel-ital között"?) a köznép is 
vallásos kérdésekkel foglalkozott s vitatkozott. Mig igy halad elő a 
reformáció Erdélyben, addig a külföldön nagy harcok folytak Ser- 
vet munkája nyomán a Szentháromság kérdésében. Valószinü, hogy 
Servet nyomán kezdi hirdetni Dávid Ferenc már 1560-tól Isten 
egységét, amiből nyilvánvaló az is, hogy Erdélyben az /sten egy- 
ség eszméjét először nem Blandrata, hanem Dávid Ferenc hirdette. 
A mindig újabbat váró korszak készen állott s mondhatni várva 
várta Dávid Ferenc új eszméinek a befogadását. 

A mérsékelt szászság hű marad nemzeti reformátorához, 
Lutherhez, de a magyarság s különösen a székelység szabadelvű 

természeténél, szabadságszereteténél fogva tömegesen csatlakozik a 
magyar nemzeti érzésnek és szellemnek leginkább megfelelő uni- 
tárius valláshoz. A szabadság elve, szeretete benne van a magyar 
ember vérében, jellemében. Ez a magyarnak az egyetlen keletről 
hozott erénye, amit a nyugati kultura még nem tudott megsemmi- 
siteni. Ha a honfoglaláskori magyarság ősi, pogány Istenében a 
szabadságát védelmezte, úgy könnyen megérthető, hogy miért csat- 
lakozott oly tömegesen ahhoz a valláshoz, amely legszentebb egyéni 
jogainkat általánossá teszi. 

Ami a svájciaknak Genf, a németeknek Wittenberg, azzá lett 
Dávid Ferenc munkássága következtében Kolozsvár a magyaroknak. 
Kolozsvárt született meg az egyetlen magyar keresztény egyház: 
az unitárius egyház. 

Dávid Ferenc helyzete eszméinek kifejtésére elég kedvező; a 
fejedelem kegyeltje; sok személyes jó barátja volt a szellemi arisz- 
tokrácia és a főnemesség körében. Eszméinek terjesztésére a tudó- 
soknak latin nyelven ir, de hogy a nép is megérthesse műveit, leg- 
többnyire magyarul is kiadja s ez által megbecsülhetetlen szolgá- 
latot tett nemzeti irodalmunknak. Dávid Ferenc Hitvallását először 
1567-ben foglalta össze, azután is többször kiadta, melyekben itt- 
ott van némi eltérés, de a lényege mindig ez: 1. Egy az Isten. 2. 
Jézus nem Isten, hanem ember. 3. A Szentlélek sem Isten, hanem 
, llkünknek ereje és hatalma, mely a cselekedetekben nyilvánul", 
tűz, mely , felgerjeszti szívünket és lelkünket".") Hitvallásában tel- 
jesen a szentirás alapján áll, azt tanitotta, amit Jézus és később az 
apostolok : Isten egységét. 

A politikai viták helyett akkor a teológiai viták voltak a min- 
dennapi beszéd tárgyai. Dávid Ferenc kitünő vitatkozó volt; óriási 
tudásával mindenkinek imponál. Belső hév heviti, soha sem cseng 
üresen. Szavai gyújtanak. Főérveit mindig a biblia és az ethika 
szolgáltatja. Ellenfeleivel szemben erőszakhoz nem nyúl, fejedelmét 
arra nem ösztönzi, sőt kijelenti, hogy ,legyen szabad nekik irni, 
tanitani, őket hárhoztatni, általában, amit ügyükben tenni akarnak, 
adassék mindenre teljes szabadság",?) majd igy folytatja: , Amit 
Krisztus eltűrt, nekik is el kell tűrniök mindent és az égi Atyát 
kérik, hogy akik őket káromolják és üldözik, vakmerőségüket ke- 

gyelmesen bocsássa meg s ne verje, de áldja meg."") Igy csak az 
beszélhetett, aki a reformáció nagy gondolatát, a szabadelvűséget 
teljesen átérezte s aki bizott igazságában és aki csak haladást re- 
mélt az isteni igazság keresésétől. 

Az 1568. év nagyjelentőségű, mind az erdélyi reformáció tör- 
ténetében, mind Dávid Ferenc életében. Ebben az évben a tordai 
országgyűlés kimondta, hogy ,a prédikátorok minden helyen hir- 
dessék az evangéliumot, kiki az ő értelme szerint és a község tart- 
hasson olyan prédikátort, akinek tanítása ő neki tetszik. A religióért 
senki ne szidalmaztassék, mert a hit Isten ajándéka") Ime Dávid 
Ferenc szellemének győzelme. Mig a művelt nyugaton korlátokat 
emelnek a szabadelvű eszmék terjedésének, addig Erdélyben, meg- 
előzve az egész világot, törvényben kimondják a legtisztultabb 
keresztényi szellemmel, hogy hitéért üldözni, szidalmazni, fogságba 
ejteni senkit sem szabad. Örök dicsősége ez János Zsigmondnak, 
Erdélynek s az unitáriusoknak, mert nyilvánvaló, hogy az unitárius 
szabadelvű szellem sugallta ezt az örökre emlékezetes határozatot. 
Az unitárius szellem és Dávid Ferenc közreműködése van abban, 
hogy Erdély a lelkiismereti szabadság klasszikus " szülőföldje 
lehetett. 

Ettől az évtől kezdve a kolozsvári főtéri nagytemplomban is 
magyar beszédek hangzanak el s így Kolozsvár, a reformáció sza- 
badelvű irányának felkarolása után, magyarrá lesz s ebben Dávid 
Ferencnek és az unitáriusoknak érdeme elvitázhatatlan. 

Az 1569-iki nagyváradi disputáció az a határ, mikor az uni- 
tárizmus hatalma tetőpontján áll és ekkor a legnagyobb az erdélyi 
reformátusság veszedelme. 

Dávid a nagyváradi disputáció nagy sikere után is lázasan 
dolgozik. Ragaszkodni a bibliához, abból semmit el nem venni, 
semmit hozzá nem tenni, visszatérni az őskeresztények egyszerű, 
tiszta elveihez: erre irányult Dávid Ferenc reformátori működése. 
Új egyháza erkölcstani elvéül pedig ezt tűzte ki: , Istent és ember- 
társait szeretni", ?) ami lényegében az evangéliumi erkölcstan kö- 
vetelménye. 

Az unitárius vallás 1571-ben történt törvényesítésével állam- 
jogilag is diadalra jutott, de nemsokára nagy unitárius fejedelmünk, 
János Zsigmond meghalt s ez mérhetetlen csapás volt a fiatal 

unitárius egyházra. Ha János Zsigmond még legalább egy évtízedig 
él, vagy utána Békés Gáspár következett volna a trónra, akkor az 
unitárizmus, a benne rejlő eszmei erő hatalmánál fogva, Erdélyben 
megközelítette volna az egy akol, egy pásztor gondolatát. 

Dávid Ferenc fejedelme halála után is tovább dolgozik, mert, 
amint mondja: ,Akiket Isten lelke megvilágosított, nem szabad 
hallgatniok, sem az igazságot el nem rejthetik." Minden erejével 
azon munkálkodik, hogy: ,lsten dicsősége terjedjen, az egyház 
épüljön, dühöngjön bár és mondjon ellene az egész világ."") Amint 
e szavai is mutatják, jelleme, szellemének megnyilvánulása olyan 
egészek, mint amilyennek kell lennie a világreformátoroknak. EIl- 
szánt, bátor, merész szellem, aki egyaránt tud szólni az értelemhez 
és a szenvedélyhez, aki ékesszólásával viharokat tud kelteni a tö- 
megben s viszont, uralkodni is tud rajta. Komoly, finoman szilaj, 
mint a protestáns reformátorok, de emellett volt benne nemes sze- 
lidség, ami a nála tapasztalt mértékben egy reformátornál sem volt 
meg. Mint Krisztus igazi követője, türelmes volt s tettekkel igazolta, 
hogy pecsétjében a bárányt, a szelidség, jámborság jelképét, nem 
jogtalanul használta. Bátran vitte az igazság fáklyáját s szabadelvű- 
ségével megmutatta nekünk a világosságot, amit Jézus Krisztus 
hozott a világra. Harcra kész mindig, mint minden hódításra vágyó ; 
meg volt győződve, hogy az igazság abszolut s így legyőzhetetlen, 
Mindent csak igazsággal és az igazságért tesz. Hirdeti, hogy : ,az 
igazságnak az az állapotja e világban: szidalmaztatik és gyalázta- 
tik, de épen ez által naponta növekedik és világosodik, nem az 
emberek beszéde, de Isten elvégzett tanácsai és akarata szerint".?) 
Dávid minden erőfeszítése gyengének bizonyult az Erdélybe beho- 
zott cenzurával szemben, amely az unitárius szellem terjedését 
megbénította s annak nemes lelkű képviselőjét, az igazság aposto- 
lát 350 évvel ezelőtt a dévai börtönbe juttatta. 

Mi volt a bűne Dávid Ferencnek? Bírái szerint újító volt. 
Epitáfiuma pedig ezt mondja: , A hamisat igazként hinni nem bir- 
tam, Az igazat kimondtam, a nem igazat tagadtam. Ezek az én 
bűneim."") Mint az élet diadalmas művésze, nyugodtan tűrt s bátor 
lélekkel lett Déva várában mártirjává kora szülöttjének: a lelki- 
ismereti szabadságnak, a szabadelvűségnek. Halála szép volt, mert 

igazságtalanul szenvedett s így munkásságát halálával is megter- 
mékenyítette. Korát századokkal megelőzve, nemcsak szavakkal, 
hanem valóságban is megjelölte a protestántizmusnak és a haladás- 
nak egyedüli útját: a szabadelvűséget. 

Dávid Ferenc szellemi erejének értékelése nincs még tisztázva 
a magyar irodalomban s erkölcsi nagysága még nincs kellően ki- 
domborítva, de napjainkban már meglátta a legnagyobb magyar 
reformátornak tragikusan szép arcát, korunk egyik legnagyobb tehet- 
ségű írója s ,fitáni" alakjának az európai szellem történetében 
jelöl helyet. Csodálatos véletlen, hogy épen református ember su- 
gározza az igazság szellemét a lángeszű Dávid Ferenc felé. De 
hisszük, közel van az ideje már annak, hogy mások is oda helye- 
zik majd Dávid Ferencet arra a magaslatra, amely őt méltán meg- 
illeti az európai nagy szellemek sorában: Luther és Kálvin mellé 
és bizonyos vonatkozásokban föléjük. 

Dávid Ferenc dicsőségének fénye 350 év történelmi távlatából 
is buzdítóan szól felénk, unitáriusok felé és arra int, hogy hűsége- 
sen tartsunk ki eszméi mellett. Az ősök erős, öntudatos, hitvallásos . 
lelkét felébresztve, szilárd lélekkel valljuk és hirdessük a mi tiszta 
jézusi, evangéliumi hitünket s e mellett törhetetlenül álljunk meg. 
Dávid Ferenc maga egy tiltakozás volt a lelkiismereti szabadság- 
nak bárminemű korlátozása ellen. Ezt a szellemet kell tovább is 
ápolnunk, mert minket, magyarokat, szabadelvűségre és békességre 
hivott és tartott meg az Úr. 

Dávid Ferenc szelleme intően szól nemcsak az unitáriusok- 
hoz, hanem az egész magyarsághoz is. Jellemszilárdságra, új, erős 
hitre, lelki újjászületésre van ma leginkább szükség s mi a jövő 
magyar " nemzedéknek nem állíthatnánk ezen erényekben szebb, 
elragadóbb példát, mint a Dávid Ferencét. Félre a szétbontó törek- 
vésekkel, keressük mindenkor az összekovácsoló erőket, melyek 
összetartsák a jövő magyar nemzedéket. Türelem és szeretet int 
felénk Dávid Ferenc példájából. Szeretet, melynek nincs felekezete, 
nincs nemzetisége. A szerető szív mindenkiért dobog s ennek a 
szívnek beszédjét mindenki megérti. Együttdolgozás, együttépítés 
szeretettel, ez legyen a mi közös eszményünk, mert mi, magyarok, 
termelő erőnket mindaddig kellően nem tudjuk kifejteni, mig nem 
helyezkedünk dogmamentesen arra a magaslatra, hogy : , Csak egy 
vallás van a világon, a krisztusi szeretet." 

Szentmártoni Kálmán. 

Szinnyei József a Magyar Irók Elete és Munkái-ban") meg- 
említi Vajdakamarási Lőrinc papot és két ritka verses munkáját. ?) 
Életrajzi adatokat azonban nem ismer róla s mindössze annyit ír, 
hogy kolozsvári református pap volt, — de ez is tévedés.") A ré- 
gebbi írók közül viszont Aranyosrákosi Székely Sándor, kétségtele- 
nül Uzoni Fosztó István nagy kéziratos latin unitárius egyháztörté- 
nete nyomán,") Vajdakamarási Lőrincet 1592-ből mint gyerővásár- 
helyi unitárius papot említi, de ő nem ismerte irodalmi működését. 
Székely Sándor adatát idézi aztán az Erdélyi Református Egyház- 
kerület 1871-i Névkönyvében a gyerővásárhelyi egyházközség tör- 
ténetének névtelen írója, de ez az író, bár semmi ellenkező adata 
 niricsen, egyszerüen nem hiszi el, hogy Gyerővásárhely valaha uni- 
tárius egyházközség lehetett s így azt sem, hogy Vajdakamarási 
Lőrinc is unitárius pap volt.) 

Ez a kérdés azonban nem hit-, hanem ténykérdés. 

Vajdakamarási Lőrinc unitárius papságát az Unitárius Egy- 
házközönség levéltárának legrégibb (1587—1605) jegyzőkönyvéből") 
három különféle adattal igazoihatjuk. Ezek az adatok egyszersmind 
nehány érdekes vonást szolgáltatnak e XVI. százévi írónak teljesen 
ismeretlen életrajzához is. 

A legelső adat az 1592 junius 3-i tordai zsinat egy határoza- 
tában fordul elő. E zsinatot Hunyadi Demeter superinteridens alatt 
tartották s az szigoru határozatokat hozott a zsinatról ok és enge- 

dély nélkül elmaradó papokra s egyszersmind az iskolamestereknek 
is kötelességükké tette a zsinaton való megjelenést.") De nevezetes 
intézkedése volt a zsinatnak, hogy négy papot rendelt, ,kik Déva 
felé alá menjenek és az ecclesiákat, patronusokat az igaz religioban 
tanításokkal konfirmálják". E négy pap közt ott találjuk Vajda- 
kamarási Lőrinc gyerővásárhelyi prédikátort.) I 

Ugyanebben az egyházközségben szolgált a következő év ele- 
jén is. Az 1593 április 12-én Kolozsvárt, már Enyedi György püspök 
vezetése alatt tartott zsinat jegyzőkönyve úgy említi Vajdakamarási 
Lőrincet, mint a kalotai egyházkör esperestjét,") aki gyerővásárhelyi 
Vámos István és felesége, Kovács Kata, válóperét nem tudta vég- 
legesen elintézni s az ügy így a zsinat elé került. 

Érdekességben azonban mindkét adatot túlszárnyalja az 1597 
junius 8-i kolozsvári zsinatnak az a határozate, mely Vajdakamarási 
Lőrincet papságától megfosztja. 

E súlyos határozatot peres eljárás és tanuvallatások előzték 
meg, de ezek az életrajzi, vallás- és erkölcstörléneti nézőpontból 
kétségtelenül nagybecsű adatok — sajnos — nem maradtak reánk. 
A zsinat ítéletének megokolásából így is megállapítható, hogy 
Vajdakamarási Lőrinc kétségbeesetten, de eredménytelenül védekezett 
a vádak ellen s a tanuk egy részét infámisoknak, azaz rosszhirüek- 
nek, megbízhatatlanoknak állította. Maga a zsinat is elismerte, hogy 
a" bevett vallomások közt vannak olyanok is, melyek világi törvény- 
szék előtt nem állhatnának meg. De viszont voltak oly tanúvallo- 
mások, melyeket senki sem kifogásolhatott s ezek lényegében a ki- 
fogásolt tanúkkal ugyanazt vallották, ami az előbbiek vallomását 
hihetővé tette s ezért nem lehetett azokat teljesen figyelmen kívül 
hagyni. De maga a vádlott pap előadásából és ingadozásából is az 
látszott, hogy teljességgel nem ártatlan. Mivel pedig Lőrinc papot 
mindenütt, ahol addig lakott, ugyanazzal vádolták, amivel most : 
a zsinat nem hihette, hogy most azokban a hibákban teljesen ár- 
tatlan legyen Magaviseletével egyházának is ártott s a másvallásu- 
aknak alkalmat nyújtott egyháza támadására. Végre, mivel éktelen 
szitkozódása, főképpen házanépe között bizonyos volt, mindezekért 
á zsinat elítélte. Az ítéletet többféle nézőpontból való érdekességéért 
teljes szövegében közöljük. 

i Sententia Synodi, congregatae Claudiopoli, ad diem octavum jJunii, anno 
1597. contra Laurentium Wajdakamorasi hec est. z 

Noha hihető, hogy az be vött vallassok keözt vadnak oly tanok, kik 
inlamiaban vadnak, es fassioyok netalan, fü keppen az kwiső töruinbten megh 
nem allananak. De myvel hogy vadnak ollianok ís, kik ellen senki nem con- 


tradicalhat es azoknak vallassokkal eggywtt foli amaz feisőknek is fassioyok. 
Teccet az Synatnak, hogy az infamissoknak bezedit imezeknek vallassok 


7) Egyszersmind az elvilágiasodó mesterekre kimondta, hogy ,tisztes- 
séges öltözetben járjanak, az katona hegyes gallért letegyék és hajokat is 
katona módon ne vétessék, hanem a filöknek közepire érjen a hajok". 

8) Az adatok az id. jkönyv 261—62 lapjáról. 

9) Id. jkv. 45—-48 I. 


sem Áj es 


Vajdakararási Lőrinc pap. — 


e ese 


hihetővé tezi, es nem telliességgel megh vetendeök. Masodzor, vizi eziben az 
syniat, hogy Lőrincz pap bezidit vgy viseli, hogy magat telliessiggel ki. nem 
feitheti az vitekbwl, hanem titubal es implicallia magat zauaual, honnan ítili 
az Synat, hogy telliessiggel nem artatlan. Harmadszor, myvelhogy egieb 
heliekenys, valahol lakot Lőrincz pap, myndenwtt inkab ezen vitekkel vádol- 
tatott, es myndenwit magara gyanot hozott. Nem hiheti az synat, hogy mostis 
telliessiggel azokban az kikkel vadoltatik víteknelkwi ligien. Negiedzer, myvel 
hogy az egiz Ecclesiat nagy infamiaban hozta, es alkalmatossagot zolgaltatott, 
az my velwnk ellenkezőknek arra, hogy az Istennek igassaga (wilök karom- 
látossik. Wigezetre, holot éktelen zitkozodassa, fw kippen haza nipe között 
constal. Mind ezekirt teccet az egiz Synatnak, hogy az Pal Apostolnak mon- 
dassat köwetwen I. Cor. 5. Cap. w. 11. Si guis, cum frater apelletur, fuerit 
Scortator aut avarus, aut simulachrorum cultor, aut conviciator, aut ebriosus, 
aut rapax, cum eiusmodi ne cibum guidem capiatis ez Wajdakamarasi Lőrincz 
papott az my gywlekezetwnkbol ki rekeztywk, ki zamlialljuk es cxcludalljuk. 
Kinek nagiob bizonsagara köntössit es sewegít, az egiz gywlekezel előtt, had- 
giuk es paranczolljuk, hogy levonnyak. Ouod et factum est. Ezek megh lewén, 
az Synat megh engette, hogy holot Lőrincz pap, magat az bwnökben, kikkel 
vadoltatott, artatlannak mondgia, idei es zabadsaga legien, maga megh iga- 
zittassara es tiztitassara kit ha megh chelekedhetek, az Ecclesiat ez utan ez 
felől megh talalhattya. Datum Caudiopoli, die 18 Jvnij Anno a nato Christo 
domino 1597. 

A határozatnak tulajdonképen a Pál apostol korinthusbeliekhez 
intézett I. levelének a megokolásban foglalt 5. fejezet 11. verse az, 
amiből a vádakra következtethetünk. , Ha valaki, habár testvér is, 
parázna, fösvény vagy bálványimádó, vagy szitkozódó, részeges vagy 
kapzsi : az ilyenekkel ne éljetek együtt." ú 

Ha Lőrinc pap e hibáknak csak egy részében is vétkes volt: 
megérdemelte sorsát. Példaadásra kötelezett egyházi embert ily sú- 
lyos hibákkal az egyháznak saját érdekében nem szabad vezető 
helyen megtürni. S az itélet megokolása fölemliti azt is, hogy Lőrinc 
pap magaviseletével egyházának ártott s a más vallásuaknak akal- 
mat nyújtott a maga hibáival egyháza támadására. 

Itt valószinüleg a jézsuitákra kell gondolnunk. Í 

. . AZ unitáriusok helyzete Dávid Ferenc elitéltetése és halála után 
mindenütt megnehezült. ; 

Midőn a medgyesi országgyűlés Erdélyből kizárta a jézsuitá-. 
kat, a református egyház lett a leghatalmasabb Erdélyben s a tör- 
vényeket Is úgy fogalmazták, mintha az egész Erdély református 
lett volna."") Viszont Báthory Zsigmond előbb titkon, azután nyiltan 
is mindent megtett, hogy a jézsuitákat újra betelepitse Erdélybe s 
1594-től ezek teljes erővel dolgoztak újra itt. Az unitáriusoknak 
tehát két erős ellenféllel kellett küzdeni. Báthory Zsigmond 1596-ban 
Náprágyi Demeternek, a róm. kath. püspöknek adta Gyalut, honnan 
Tornyai Mátét, a református püspököt, eltávolitotta. Gyaluhoz pedig 
akkor még unitárius vallású falvak is tartoztak.) Ezekben a har- 
clas szellemű katholikus püspök kétségtelenül meginditotta az akciót 


1) Pokoly József: Az erd. ref. egykáz története. I. 292. 
) Igy Szászlóna. Unitárius volt akkor a mellette fekvő Oláhfenes is. 


A Prot. gen. et part. Consíistorii adatainak bi i 
is unitárius papok voltak itt, zár vak g kele gy ááá 

lelki hatalma érdekében is.!?) A Gyerővásárhellyel szomszédos Mákót 
1597-ben a jézsuitáknak adták, — a szomszéd Jegenye pedig előbb 
is róm. katholikus volt s Kolozsvárt, az unitáriusok főfészkében, erős 
jézsuita agitáció folyt.") Ily körülmények közt a szorongatott egy- 
háznak súlyos hátrányára szolgált, ha jó példaadásra hivatott pap- 
jainak életmódját lehetett az egyház támadóinak kihasználni. 

Ezért egészen természetes, ha az egyház igyekezett megszaba- 
dulni botránykövétől. Igy érthetővé válik a zsinat szigora, amely 
Vajdakamarási Lőrincet megfosztotta papságától és ennek jeléül papi 
köntösét és süvegét az egész zsinati gyülekezet elött levonta róla. 

Az egyházi emlékekben nincs adat aztán arról, hogy Vajda- 
kamarási Lörinc megpróbált volna élni azzal a neki még fennhagyott 
lehetőséggel, hogy ,ideje és szabadsága legyen a maga megigazitá- 
sára és megtisztítására" "" s ha ezt megteszi, még folyamodhatik 
egyházához. A már akkor idősebb ember aligha el nem késett a 
megjavulástól s papsága elvesztése az utolsó adat, amit róla ismerünk. !") 


Kelemen Lajos. 


12) Annudae litterae soc. Jesu stb. Fontes R. Trans. V. 36—37. 

13) Veress Endre dr.: A Kolozsvári Báthory egyetem stb. Erdélyi Múzeum 
1906. 252—53. 1. és az előbb idézett forrás 44—45, 48—55, 60—65. I. 

14) L. a szövegben közölt ítélet végső sorait. 

15) Meg kell emlékeznünk még Vajdakamarási Lőrinc származásáról is. 
Neve kétségtelenül származási helye, Vajdakamarás után fölvett név. E kis 
kolozsmegyei, mezőségi falú a XVI. és XVII. század folyamán a szomszédos 
Szovát, Kályán, a közeli Szava és más egyházközségekkel együtt az unitárius 
egyházi jegyzőkönyvek tunúsága szerint unitárius falú volt. Vajdakamaráson 
az unitárius anyaegyházközség csak 1723-ben szünt meg. Ekkor a templomot 
Almási Gergely Mihály unitárius püspök Bethlen József grótfal kötött szer- 
ződésben eladta a reformátusoknak. A Bethlenek 1659 óta birtokosok itt. 
Ekkor (I. 18.) adta a falut Barcsay Ákos fejedelem Bethlen Jánosnak és fele- 
ségének, Váradi Boroárának. Apafi Mihály aztán — mivel Barcsay adomá- 
nyait az országgyűlés érvénytelenítette — 1662 február 15-én újra Bethlen 
Jánosnak és utódainak adta a falut. (L. Kemény József gróf: Possessionaria. 
Comitalus Kolos. Kézirat az Erd. Múzeum levéltárában. A templom adás- 
vételi szerződése közölve az erd. ref. egyházkerület névkönyve 1£85. évi 
17-ig lapjain.) ; z ! 

Nagy Íván: Magyarország nevezetes családai IX. k. 117. lapján Vujda- 
kamarási előnévvel ir arról a Pap-családról, melynek egyedüli tagjául épen 
az író Lőrincet említi. Ez kétségtelenül tévedés. V. Lőrincnek a pap nem 
vezeték-, hanem foglalkozásneve volt s Vajdakamarási Pap nevű nemes csa- 
ládot sem azelőttről, sem azutánról nem ismerünk. A XVIII. századi reformá- 
tus író-pap Kamarásiakat sem tudjuk összeköttetésbe hozni Lőrinc pappal 

Január 11-én d. u. 4 órakor tartotta meg ez évi első választ- 
mányi ülését az U. I. T. a kollegium tanári szobájában. Dr. Ferenczy 
Géza elnök távolléte folytán elnökölt dr. Gál Kelemen. Jelenvoltak 
dr. Boros György püspök, tb. elnök, Vári Albert alelnök, S. Nagy 
László főtitkár, Hadházy Sándor pénztáros, Kovács Kálmán ellenőr, 
dr. Várady Aurél, dr. Varga Béla, Ütő Lajos, Márkos Albert, 
Gálfi Lőrinc, Gálfi Zsigmond választmányi tagok. 

Elnök az ülést megnyitja, külön is üdvözölte a megjelentek 
között az Irodalmi Társaság ujonnan választott tagjait, majd fel- 
kéri S. Nagy László főtitkárt a tárgysorozat előterjesztésére. 

S. Nagy László főtitkár jelentin hogy a Társaság céljainak 
minél erőteljesebb szolgálata érdekében az elnökség elhatározta, 
hogy megkezdi és jövőben rendszeresiteni fogja a felolvasó ülések 
tartását. Az első ilyen felolvasó ülést Kolozsváron tartanák meg, de 
vidékre is szándékozván kimenni, tervbe vették már egy tordai es- 
tély rendezését is. Választmány dr. Boros György püspök és má- 
sok hozzászólása után elfogadja a felolvasó ülések rendezésének 
tervét s kéri az elnökséget, hogy a felolvasó ülések programmjá- 
nak az Irodalmi Társaság szellemének és hivatásának minél erő. 
sebb kifejezésre juttatása céljából dolgozzon ki részletes tervet 
s annak kidolgozásába vonja be azokat a társasági tagokat is, 
akiknek a szempontjai vagy ötletei elősegithetik ezt a célt. 

Vári Albert alelnök előterjesztése után kimondja továbbá a 
választmány, hogy szükségesnek tartja zz Unitárius Könyvtár meg- 
inditását is s annak szerkesztőjéül S. Nagy Lászlót kéri fel, Egyben 
kimondja, hogy az Unitárius Könyvtárt a jövőben a saját költségén 
viszi tovább s felkéri főtitkárt, hogy a korábbi számokból egy-egy 
példányt esetleg többet is, az irattár részére szerezzen be. 

Főtitkár előterjesztésére az Irodalmi Társaságoknak folyó hó 
19-én, Nagyváradon tartandó közös értekezletére S. Nagy László 
főtitkárt és Szent-Iványi Sándort küldi ki. 


Az alapszabályoknak 3. §-át a választmány elhatározza a kö- 

vetkezőképen módosítani, illetve kibővíteni s arról annak idején a 
közgyűlésnek előterjesztést tenni: Első pont: A Társ. tagjai: tisz- 
teleti, levelező, alapító, rendes és pártoló tagok. d) Rendes tag az, 
akit az unitárius irodalom terén kifejtett munkásságáért a közgyűlés 
annak külön is megválaszt; e) pártoló tag az, aki évente legalább 
50 leut fizet tagsági díj címén a Társaságnak. 

Hadházy Sándor előterjesztésére a közgyűlés határozata alap- 
ján az alapító tagsági díjat 4000—, azaz négyezer leura emeli fel, 
amelynek ellenében a , Keresztény Magvető"-t díjtalanul küldi meg. 

Az Unitárius Irodalmi Társaság 1930 február 16-án tartotta 
második választmányi ülését. Elnökölt dr. Gál Kelemen. Jelen vol- 
tak: Dr. Boros György tb. elnök, Vári Albert, S. Nagy László, 
Hadházy S., Ürmösi Károlyné, Kauntzné Engel Ella, Tóth István, 
dr. Varga B., Pálífi M., dr. Várady A., Kovács K., Csifó S., Gálfi 
Lőrinc, Ürmösi József, Kelemen L. 

Elnök megnyitójában örömét fejezi ki afelett, hogy Gyallay 
Domokost, Társaságunk tagját, a Kisfaludy Társaság tagjává válasz- 
totta. 

S. Nagy László főtitkár előterjeszti a nagyváradi irodalmi ér- 
tekezlet jegyzőkönyvét s azzal kapcsolatos tapasztalatait. Jelenti, 
hogy Társaságunk hivatalos képviselete rendkivül kedvező benyo- 
mást tett az irodalmi társaságok közös értekezletén, annyival inkább, 
mert eddig nem is tudtak az Unitárius Irodalmi Társaság létezésé- 
ről. A többi felekezetek képviselete mellett szükség volt a mi meg- 
. jelenésünkre is. A Váradon megjelent irodalmi társaságok működé- 
sével kapcsolatban közli azt a tapasztalatát, hogy mindenik irodalmi 
társaság rendkivül intenziv munkába kezdett, különösen a Szigligeti 
vezet ezen a téren s emögött a munka mögött nekünk sem szabad 
elmaradnunk. Kéri, hogy a közös értekezleten elhatározott irodalom- 
történeti ciklusra a Társaság is jelöljön előadókat. 

Választmányi ülés megbizza elnökséget, hogy Pálffi Márton, 
Márkos Albert s esetleg Gyallay Domokos tagtársakat kérje fel egy- 
egy előadás megtartására s annak részleteit beszélje meg a felkért 
tagokkal. 

Ezzel kapcsolatban választmány még a következő határozato- 
kat hozza : Dr. Gál javaslata alapján kifejezi a ciklust vezető Szig- 
ligeti Társaságnál azon aggodalmát, hogy a nyári időszak talán nem 
elég alkalmas a ciklus megtartására. Vári javaslatára, hogy figyel- 

mébe ajánlja az illető kor előadásánál Kriza tárgyilagos méltatását, 
az anyagiak előteremtését pedig megbeszélik a helyi irodalmi tár- 
saságokkal. 

Dr. Gál Kelemen elnök bejelentésével kapcsolatban Társaság 
megerősiti azon régi elvi szempontot, hogy az Unitárius Könyvtár 
sorozatában szépirodalmi művek is közöltessenek. 

Vári Albert jelenti, hogy a Keresztény Magvető 2. sz. füzete 
gyanánt ujólag megjelentette dr. Varga Béla értékes tanulmányát 
Dávid Ferencről s abból Budapestre 500 darabot rendeltek. Az egy- 
ives füzet 5 leuért kapható a szerkesztőség útján. Előterjeszti továbbá 
egy sorozat gondosan összeállított tervét a Keresztény Magvető 
füzetei számára, amelyet a választmány a legnagyobb ö.ömmel vesz 
tudomásul s kéri az irókat, hogy segitsék Vári Albertet munkája 
megvalósításában. 

Dr. Gál Kelemen előterjesztésére választmány kimondja, Hogy 
a Keresztény Magvető régi évfolyamait 259/, jutalék mellett átadja 
a Sajtó- és Iratterjesztő Bizottságnak terjesztés céljából. 


Meghivó 


az Unitárius Irodalmi Társaság folyó évi március hó 2-án d. u. 5 
órakor az Unitárius Kollegium dísztermében tartandó 


felolvasó-ülésére. 
Műsor : 


Elnöki megnyító. Tartja: Dr. Boros György püspök, tb. elnök. 

Régi unitáriás kültökről felolvas : Pálffi Márton tanár. 

Mai költőink verseit bemutatja: S. Nagy László főtitkár. 

Elbeszélést olvas fel Gyallay Domokos Ír fa dnarszüzé s Társa- 
ság tagja. 

Elnöki bezáró. 


Belépti dij nincs, 
Önkéntes adomán yokat unitárius irodalomi célokra szivesen fogadunk, 

Balázs Ferenc: , Bejárom a kerek világot". Cluj-Kolozsvár, 
1929. Furcsa egy náció vagyunk mi Csaba-ivadékok, vagy fogjuk 
rövidebben és égyszerübben, unitáriusok: önfejű, bölcsködő, nyug- 
hatatlan hangulatemberek. A világ végén lakunk, az Istén háta 
megett s istenismeretben és egyéb jóban (és rosszban) mégis mintha 
mindig elébb jártunk volna egy lófővel nyugati véreinknél. Mi mond- 
tuk"ki a vallásszabadságot, nálunk kel kétszer fela nap, mi , tagad- 
tuk" meg a Krisztust, mi vagyunk a korlátlan lehetőségek és a 
Manassé-romantikák . klasszikus földje. Ime, a legújabb bizonyiték, 
a legfrissebb Manassé-romantika. Ösztöndijial kiküldiük Angliába 
Balázs Ferenc akadémitánkat. O a maga emberségéből még szerez 
hozzá egyet Amerikába. Ott ,napszámoskodással és hangicsálással" 
összegyüjti a kivánatos dollárokat s mert soha hátrafelé tekintgetni 
nem szeretett, ment előre, mindig előre igyekezett, — az igyekvés- 
ből világkörüli út lett. Nem első eset — teljesítménynek. De hiszen 
nem is erre pályázott, nem a romantikát kereste. A hétmérföldes 
. csizmát csak akkor húzta föl, mikor meg is irta ezt a nem minden- 
napi vállalkozást. Ez már igazán romantika. A könyv a romantika. 
A legérdekesebb regénynél is érdekesebb és szinesebb romantika; 
mert húsból és vérből való igazi regényhőse van, maga a szerző. 
Ahogy Balázs Ferenc két almával a két zsebében átcsodálkozik e 
roppatt kerek világon, az olyan regényesen szép, mintha Jókai álmodta 
volna. Nincs semmi yankee-íze. Nem kalandok, hanem lelki élmé - 
nyek teszik ezt az útat érdekessé. Nem is maga az út az érdekes, 
hanem inkább az, aki járja. Mert Balázs Feri nem a lábával, ha- 
nem hol a fejével, hol a szivével, de főleg a képzeletével járja a 
világot. Amit mond, amögött ott van az ember, minden szeretetre- 
méltó erényével és fogyatkozásával. Mert ezekből tevődik "össze 
minden egész ember. Balázs Ferenc is valami különös keveréke az 
álmodozó prófétának, a lángleikű költőnek s a jószimatú és híszemű, 
de jólértesültségében is felületes hirlapirónak. Ahogy és amin lelke- 


zá sz 


Irodalom. 


sedik, abban sok bájos naivságú zöldség is van, de ahogy benyo- 
másairól számot ad, az befejezett művészet. Magával ragad, mert 
üde, mert friss, mert tiszta, mint irójának a lelke. A szép, az igaz 
és a jó iránti rajongó szeretet lüktet ebben a szüz fiatal lélekben. 
Nem lehet meg nem szeretni. A nap napot, a szeretet szeretetet 
szül. Ha nem akarnók is, olvasnunk kell a könyvét, hogy lélekben 
hozzáidomulhassunk, hogy a világot járva, mi is érezzük vele együtt, 
mint nő és szépül meg velünk és nekünk is ez az örök nyomorú- 
ságra kárhoztatott szegény szerencsétlen világ. Bizony, bizony, csak 
a nemes lelkek önzetlenül tiszta ideálizmusa válthatja meg. Olvasni 
kell Balázs Ferencet, hogy ebben a gondolatban megfürödhessünk. 
Igaza van egyik birálójának, mikor klasszikus tömörséggel — a 
számból vette ki — így szűri le Balázs Ferencet: , Találkozásom 
volt a. tiszta emberrel. " Ha másért nem, ezért érdemes volt bejárni 
a világot. 

És most engedje meg ez a tiszta ember, hogy azt is meg- 
mondhassam, mi nem tetszik nekem a könyvében. Nem akarok 
nagy port verni vele, de minthogy hazajövetelét megelőzve, Indiából 
az a hir jött annakidején Balázs Ferencrő!, hogy ott megtalálta és 
megismerte a kereszténységnélküli tiszta unitárizmust, ez után a be- 
harangozás után nagyon kellemetlenül és bántóan hatnak a könyvé- 
ben az ilyen sorok : , Jézust különben sem tartom olyan kivételesen 
nagy egyéniségnek. Eredetiségéhez kétség fér, ami pedig az életét 
illeti . . . semmi kivételesen kiválót nem jegyeztek fel róla", stb., stb. 
Nem meggondolatlan hányavetiségből éktelenkedik itt ez a  lesajnáló 
elintézés s nem felelőtlen ember, unitárius teológus mondja. Hát ez 
az, ami nincs rendjén. Ne értsen félre senki, Nem máglyát akarok 
én rakni Balázs Ferenc alá. Attól se tartok, hogy Jézus kisebb, az 
unitárizmus nagyobb lett tőle, hogy valaki Jézust nem tartja nagy- 
nak. Szomorú dolog volna, ha a mi unitárius hitünk nem birná meg 
a mindenkori igazat, a lelkiismeret szavát, a kategórikus imperati- 
vust. A lelkiismeret szava Isten szava. Álljon félre az a Krisztus, 
aki nem állja meg előtte a próbát. Hadd jöjjön az új föld, az új 
ég, az új Krisztus, az új, a termékenyebb evangélium, ha a régi 
megfakult, vagy silánynak bizonyult. De vajjon silánynak bizonyult-e? 
Ezt Balázs Ferenc sem mondja, söt minden porcikájával ezt az 
evangéliumot szolgálja. Mért üti hát a Krisztust? Mért nem akar 
nyájemberként a nyájához tartozni? Mért faricskál fából vaskarikát : 
gyökértelen, apagyilkos unitárizmust ? Nem tudom, csak sejtem. 
Talán mert a n Szabadságra megérett ifjak" borából sokat. ivott. 

Mert. fölégette maga mögött a multat, ,hogy az apja fejére nőhes- 
sen." Mert , hátra nem, csak előre néz." Mert — ha az intervjúnak 
hinni lehet — ezidőszerint csak , Nyirőt és Áronkát" tartja olvasásra 
érdemesnek: Pedig hát mondhatnék én (csak harag ne legyen belöle, 
bántani senkit sem szeretnék) Áronkánál együgyübb és egyben mo- 
dernebb olvasmányt is. Nyissa föl csak a bibliát s keresse föl Jakab 
apostolt. Ez a jámbor zsidó, Krisztus urunknak ez a tanulatlan 
szolgája, mindnyájunknál modernebb, radikálisabb és (nagyot mon- 
dok) unitáriusabb. (Vajjon ezért haragudott rá a nagy Luther ?) Ez 
az öreg zsidó többek közt már azt is tudja, amit ma se tud minden 
unitárius, hogy t. i. az egyistenhit még nem elég az unitáriusság- 
hoz. Azért kérdi, tölünk kérdi, unitáriusoktól: , Te hiszed, hogy az 
Isten egy ? Jól teszed. Az ördögök is hiszik és rettegnek." (2:19.) 
Hogy mit értett rajta, töle megkérdezheti Balázs Ferenc öcsémuram, 
ha majd találkoznak. Ha újra bejárja a kerek világot s Áronkáékon 
és az apjuk fejére nőtt fiakon keresztül (kerek a föld!) újra odaér, 
ahonnan elindult, a Bibliához. A Bibliához. Ha azt forgatja, megérti? 
hogy nem érdemes csak előre nézni és szaladni, mert minden előre- 
szaladás csak körben-szaladás, a kerge birka tánca. Mélyre is kell 
olykor-olykor nézni és magasra is. Titkok és meglepetések már csak 
ítt vannak ezen a kurta-lélegzetü világon, az öregek taposta úton. 
Az örök emberi fájdalom legfenségesebb szinjátéka holvan ? A négy 
evangélistánál. S ott lép át az örökkévalóságba a Názáreti. Nem 
unitárius, ki szivében egyszer legalább le nem borult előtte. S. nem 
találta még meg Istent, akinek nem személyes élménye a hit, mint 
ama bibliai Saulusnak. Hogy Balázs Ferenc megtalálta, arról 0" tet- 
teivel adott már bizonyságot. Mit kicsinyli hát Balázs Ferenc Balázs 
Ferencet ?! Minek a pörsenések a tiszta emberen? , Magamban 
hordozom Isten tüzét, szünetlen buzgolkodván az 6 útain. Székely 
ember : Istennek viselőse. Most és halálom órájáig úgy legyen!" — 
Ugy legyen! Amen. Pálffi Márton. 


A székelykeresztauri unitárius főgimnázium értesitője az 1928— 
29. évről. Szerkesztette Gálfalvi Samu igazgató. 

A gondosan szerkesztett értesítő román és magyar nyelven 
számol be az 1928—29. iskolai év eseményeiről. A legjelentősebb 
esemény az, hogy Barabás Lajos, aki 53 évig volt az intézet érde: 
mes tanára, 1928 szeptember 1-én nyugalomba vonult. Az értesítő 
sikerült arcképét hozza s néhány markáns vonásban ismerteti tanári 
és társadalmi működését. Adja Isten, hogy sokáig élvezze a jól meg- 

érdemelt nyugalmat! Egyebekben az iskolai év nagyobb megrázkód- 
tatás nélkül folyt le. Ez évben lépett életbe az új középiskolai tör- 
vény, mely az ősi VIII. osztályos gimnáziumot VII. osztályuvá fej- 
lesztette vissza. A tanárok az iskola keretében s azon kivül a tár- 
sadalmi életben is élénk tevékenységet fejtettek ki. Az ifjúsági ön- 
képzőkör vallás, román és magyar tagozattal szorgalmasan műkö- 
dött. Valláserkölcsi állapot, fegyelem, egészségügy jó volt. Csécs 
István földbirtokos, Deák Miklós lelkész és dr. Demeter Lörinc f. ü. 
gondnok tettek nagyobb alapítványokat. De ezeken kivül egyesek és 
testületek figyelemreméltó jótékony adományokkal segitették székely 
ifjainkat a tanulásban. A beiratkozott tanulók száma 162 volt, akik 
közül 107 unitárius. 


Uj ifjúsági lap. Az , Unitárius Egyház" c. lap karácsonyi 
számának mellékleteképen a Balázs Ferenc, Lőrinczi László és Máthé 
Sándor szerkesztésében új ifjúsági lap kér bebocsátást egyházi iro- 
dalmunk berkeibe. Ez a melléklet tulajdonképen előhirnöke a , Kéve- 
kötés" cimen meginditandó s talán már meg is indult rendszeres if- 
júsági lapnak. Mi nem vagyunk hivei a folytonos új meg új kezdések- 
nek. A meglevő keretek hú és lelkiismeretes kitöltését tartjuk első fel- 
adatunknak. Annál is inkább, mert csekély számunk és fogyatékos 
anyagi erőink teljes mértékben igénybe vannak véve már eddig is. 
De ha az ifjúság a mai keretek között nem találja meg a maga 
munkamezejét s új barázdákba új magot kiván vetni, akkor szivesen 
üdvözöljük nemes törekvését, mert egyházi életünkben egyetlen szeg- 
letnek sem szabad ugarban maradnia. A kiindulás biztatónak igérkezik. 


Ujabb német teológiai könyvek. A német teológiai iro- 
dalom nagyon gazdag. A teológiai tudomány minden ágában szinte 
nap-nap után jelennek meg egyes érdekes könyvek. Az 1929-ben 
megjelent teológiai irodalom ismertetése igen nagy helyet s igen 
alapos tájékozódottságot igényel. Tekintettel arra, hogy az erdélyi 
unitárizmusnak jelenben a marburgi egyetem lutheránus teológiai 
fakultásával van a legszorosabb kapcsolata a német teológiák közül, 
így azt hiszem, hasznos szolgálatot végzek, ha egy rövid kis össze- 
állításban igélértetérű a fakultás rendes, rendkivüli és erágkaéjjetsakás 
nak legújabb könyveit. 

K. Budde — az ószövetség és héber nyelv tanára. — Jésájávó 
Erleben. Gotha. 1928. Hebráisches Schulbuch. 14. kiadás. Berlin. 
1929. Számos fordítása és kommentára van az ószövétségi irodalom 

egyes műveihez. — ]. Begrich — ószövetség és héber nyelv. — 
Die Chronologie der Könige von Israel und Juda und die Ouellen 
des Ranmens der Königsbücher, Tübingen. 1929. — R. Bultmann 


— újszövetség. — Geschichte der synoptischen Tradition. Göttingen. 
1921. Die Erforschungen der synoptischen Evangelien. Gissen. 1925. 
Jesus. Berlin, 1926. Ez a könyv nem életrajz. Jézus tanításai vannak 
benne igen sajátos szempont szerint összefoglalva. A dialektikai 
teológia egyetlen Jézus-könyve. Der Begriff der Offenbarung im 
Neuen Testaments. Tübingen, 1929. — A. Jülicher — újszövetség. 
— Már nem tart előadásokat. Könyve, életének főmunkája : Einlei- 
tung in das Neue Testament, minden újszövetséggel foglalkozó 
teológus számára nélkülözhetetlen. E. Fascher magántanárral együtt 
most rendezi sajtó alá a hetedik teljesen átdolgozott kiadását. — 
H. v. Soden — újszövetség és egyháztörténelem. — Geschichte der 
christlichén Kirche 1—II. Leipzig—Berlin. 1919. Was ist Wahrheit? 
Vom geschichtlichenu Begriff der Wahrheit. Marburg. 1927. — 
E. Fascher — újszövetség. — Die formgeschichtliche Methode. 
Gissen. 1924. A fiatal magántanárt a jenai egyetem meghívta rendes 
tanárának. — H. Hermelink — egyháztörténelem. — Katholicizmus 
und Protestantizmus vornehmlich in Deutschland. Gotha. 1926. — 
G, Ficker társszerzővel : Das Mittelalter. Tübingen. 1929. II. kiadás: 
— A gyakorlati teológia tanára, K. Bornháusser : Die Bergpredigt. 
Versuch einer zeitgenössischen Auslegung. Gütersloh. 1927. Das 
Johannesevangelium. Gütersloh. 1928. — A gyakorlati teológiai tan- 
széx másik tanára, Fr. Niebergall. Schian mellett a legjelentősebb 
német gyakorlati teológus. A mi szempontunkból azonban liberális 
felfogása kétségtelenül Schian fölé emeli. Könyvei közül csak egy 
nehányat említek fel: Praktische Theologie. 1—II. Tübingen. 1918 
—19. Praktische Auslegung des Neuen Testaments. Tübingen. 1923. 
Praktische Auslegung des Alten Testaments. 1—1II. Göttingen. 1926. 
Lehre vom Religionsunterricht. Langénsatza, 1926. Die moderne 
Predigt. Kulturgeschichtliche und theologische Grundlagen. Tübingen. 
1929. — R. Otfo — systematika. — Betegsége miatt nem tart elő- 
adásokat. Ma kétségtelenül a legnagyobb élő német teológus. Híres 
könyve : Das Heilige, 1917-ben Breslauban jelent meg. 1929-ben a 
17—22. kiadás jelent meg. Minden európai kulturnyelvre és japánra 
is le van fordítva. Magyarra nincsen. West-östliche Mystik, Gotha. 
1926. Naturalistische und religiöse Weltansicht. Tübingen. 1929. 
Aufsátze das numinose betreffend. Gotha. 1923. Indiens Gnadens- 
religion und das Christentum. 1930. — M. Rade — systematika. — 

Glaubenslehre. 1—II. Gotha. 1926—27. Szerkeszti a Christliche 
Welt c. kéthetenként megjelenő, 44-ik évf. levő folyóiratot, amelyik 
körülbelül a mi Unitárius Közlönyünknek felel meg. Terjedelme és 
tartalma természetesen sokkal bővebb és sokoldalubb. Ez az egyet- 
len lap, amelyik a novemberi Dávid Ferenc-ünnepségekről pár sor- 
ban megemlékezett. — H. Frick —  systematika és összehasonlító 
vallástudomány. —  Evangelische Liturgie. Göttingen. 1926. Das 
Reich Gottes in amerikanischer und in deutscher Theologie der Ge- 
genwert. Giessen. 1926. Vergleichende Religionswissenschaft. Berlin. 
1928. — Th. Siegfried — systematika. — Ebben az évben jelenik 
meg egy két kötetes dolgozata, melyben igen alapos tudással száll 
tenz. I. Die Theologie des Worts bei Karl Barth. II. Die Theologie 
des Existenz bei Friedrich Gogarten und Rudolf Bultmann. — 
G. Wünsch — systematika. — Religion und Wirtschaft. Tübingen. 
1925. Evangelische Wirtschaftsethik. Tübingen. 1927. Theologische 
Ethik. Berlin. 1928. — Fr. Heiler — vallástörténet és vallásbölcse- 
let. — Legnevezetesebb könyve: Das Gebet. München. 1918. Der 
Katholicizmus, seine Idee und seine Erscheinung. Christlicher Glaube 
und Indisches Geistesleben c. könyve egyik fejezetében a Bráhma 
Samájhoz tartozó Rabindranáth Tagore vallásbölcseleti nézeteit is- 
merteti.. Die religiöse Bewegungen im römischen katholicizmus . der 
Gegenwart. 1928. Luthers Bedeutung für die christliche Kirche. 1929. 
Ezekbő! a könyvcímekből is láthatja mindenki, hogy milyen 
élénk tudományos élet folyik egy német egyetem teológiai fakultásán 
s itt igazán mindenki megtalálnatja azt a tudományágat, amelyikben 
dolgozni akar. Legközelebb a dialektikai teológiai iskola legfontosabb 
munkáit s a velük foglalkozó irodalmat fogom egybeállítani. 


Ferencz József, teol. akad. hallgató, 

Br. P. Horváth Arthur a küküllői egyházkör 1929. évi 
közgyűlésén az új kultusztörvényről és az egyházi államsegélyről 
ezeket mondotta: ,A büntető törvénykönyv rendelkezései, minden 
román állampolgárra alkalmazást nyernek, annak büntető szánkciói 
alul senki ki nem bujhat, aki ellenük cselekedett, vétkezett. Ha ennek 
dacára a kultusztörvény ezenfelül büntető rendelkezéseket állapít 
meg a lelkészekkel szemben alkalmazandó céllal, úgy ez minden- 
esetre csak egy különös cél érdekében történhetik. 

Mert igazán nagyon különös, hogy éppen a lelkészeket kelljen 
a büntető törvénykönyvben, minden román állampolgárra egyaránt 
érvénnyel biró rendelkezésein felül, büntetéssel fenyegetni, amikor a 
lelkészek már papi mivoltuk, nevelésük, hivatottságuk a békét és 
szeretetet hirdető szerepüknél fogva, különösen ilyen szempontból 
nem sulyosabb, hanem éppen ellenkezőleg, kiváltságos helyzetet 
kellene élvezzenek. I 

És ha ez ekként van, akkor ezen ujabbi büntető fenyítések 
csak zaklató jelleggel birhatnak és minden lelkésszel szemben íimind- 
annyiszor vehetők majd aikalmazásba, amikor ez a végrehajtó hata- 
lomnak leginkább konveniálni fog. És én éppen attól tartok, hogy 
zaklatások terén fognak kisebbségi lelkészeink ezen törvény jó- 
voltából kiváltságos helyzetbe jutni. 

Lelkészeinknek szép hivatása ezzel tetemesen meg van nehe- 
zítve, mert működésük rendőri felügyelet alá van helyezve. Rajtunk, 
a hiveken áll, hogy lelkészeink megnehezített hivatásuknak teljésí- 
tését és elébük helyezett ezen újabbi akadály leküzdését tölünk tel- 
hetőleg elősegítsük. 

Szeretetünkkel, bizalmunkkal övezzük körül lelkészeinket és 
ezzel kölcsönözzünk nekik erőt, hogy hivatásukat mindezek ellenére, 
mint eddig, úgy ezentul is rendítetlenül és lelkiismeretesen teljesíthessék, 

Kisebbségi iskolák segélye cimen, gyorssegély elnevezése alatt, 
juttatott az állam az összes kisebbségi iskolák számára 25, azaz 
mondva és irva huszonötmillió leit. Nincs tudomásom arról, hogy 
ezen összeg tényleg ki is lett volna fizetve, de ha azt kézhez is 
vesszük, úgy meg kell állapítsuk, hogy ez oly csekély összeg, amely 
legcsekélyebb mértékben sem áll arányban azon kulturszolgálatokkal, 
amelyeket kisebbségi iskoláink az állam érdekében, az állam helyett 
teljesítenek. Ilyen kis összegben nyújtott segély korántsem szolgál- 

tatja a kisebbségi iskolák fenntartásához szükséges eszközöket. 
Mindaddig, míg a kisebbségek által fizetett adónak megfelelő ará- 
nyos része nem adatik be ezen célra rendszeresen az állami költség- 
vetésbe, addig minden ilyen akciót, csak politikai célt szolgáló 
eszköznek tekinthetünk". 

Nyugalomba vonult lelkészek. A f.lyó évi január 1-vel 
nyugalomba vonultak: Kisgyörgy Sándor vargyasi lelkész 53, Né- 
meth István torockói lelkész 47, Osváth Gábor ürmösi lelkész 42 
évi szolgálat után. Raffaj Zsigmond verespataki lelkész április 1-én 
válik meg a tényleges szolgálattól 44 évi szolgálat után. WMindenik 
ismert név egyházunk közéletében. Mindenik buzgó és hü munkása 
volt az Ur szólőjének. 

Az unitárius lelkészi állás nem ad külső díszt, gazdagságot 
és tekintélyt. Különösen abban az időben, amikor a most elvonuló 
szolgatársaink vették vállaikra először a palástot, elfeledett és le- 
kicsinyelt pálya volt a papi pálya. Akik itt keresték boldogulásukat, 
azokat valóban a lelki vágy és hivatásérzet vonzotta ide; mert más 
téreken sokkal kecsegtetőbb pálya is nyilhatott volna előttük. És 
mégis ide jöttek, mert hallgattak a lélek szavára. Ez a lélek vezé- 
relte és vitte hosszas szolgálataik alait, amikor jutalomra nem szá- 
mítva, hirdették szóval és cselekedettel az evangélium hamisítatlan 
igéit népünk javára és Istenünk dicsőségére, hogy beteljesedjenek 
rajtuk a próféta szavai: , Mily szépek a hegyeken az örömmondó- 
nak lábai, aki békességet hirdet, jót mond, szabadulást hirdet, aki 
ezt mondja a Sionnak: uralkodik a te Istened". (Ésaiás 52r. 7 v). 
Ez a munka Istennek tetsző munka, aki bármiként itéljen a világ, 
bizonnyára megjutalmazza ama szolgáit, akik hiveknek találtattak. 

Ennek a jutalmazó Istennek örködő gondviselése és áldása 
kisérje érdemes, öreg szolgáit a nyugalom napjaiban s aki a tavasz 
virágzásában s a nyár gyümölcsözésében segítette, az adjon nekik 
még hosszas és verőfényes őszi napokat. Az unitárius egyház ki- 
tüntetéseket nem adhat, de lelkiismeretük nyugalmában találják meg 
azt, ami drágább kincs e világ minden hiábavalóságánál. 

Itt említjük meg, hogy Ürmösy József homoródszentpáli lelkész 
újévtől kezdve szintén lemondott ezen állásáról, melyet 25 éven 
keresztül annyi buzgósággal és sikerrel töltött be. Egy évre ideig- 
lenes minőségben egyházunk központi közigazgatásánál, mint püspöki 
tilkár és számvevő, nyert alkalmazást, ahol bő alkalom kinálkozik 
gyakorlati tudása és tapasztalatai értékesítésére. ; 

. Channing emlékünnep. Az E. K. Tanács elrendelte, hogy 
a 1. évben Channing születésének 150-ik évfordulója alkalmából 
egyházközségeinkben felolvasó emlékünnepélyek tartassanak, melyek- 
nek -célja az, hogy a kiváló amerikai apostol fennkölt és nemes 
szelleme újíttassék fel a mai nemzedék lelkében. Valóban nem tudunk 
elég. hálát adni az isteni gondviselésnek, hogy a Dávid Ferenc em- 
lékezetének megelevenítése után ismét egy ilyen áldott alkalmat adott 
nekünk, amelyen ihatunk az örök élet vizéből s megenyhíthetjük 
szomjas lelkünket. Mert a Channing neve és szelleme olyan a mai 
kor emberére nézve, mint az oázis a pusztában tikkadozó vándorra. 
Aki hitében csüggedez, akinek eszményei elhomálycsultak, aki az 
égy Istent a maga igazi fönnségében, az embert a maga méltósá- 
gában akarja látni; aki bele kiván merülni az igazi keresztényi 
szellem mélységébe és szépségébe; aki a lelki szabadság fennkölt 
védelmében s a lelki ország örök szépségeiben óhajt gyönyörködni : 
az olvassa el azokat az evangéliumi igéket, amelyek minden egyes 
művéből, mint dúsan buzgó forrásból, áradnak reánk. Világosság 
forrásai azok a mi sötétben botorkáló lelkünknek. Isteni kijelentés- 
képpen hatnak korunk földhöz ragadt sivár világában. Vajha ez az 
apostoli szellem megtermékenyitené a mi elfásult lelkünket. 

Gyallay Pap Domokos a Kisfaludy Társaság tagja lett. 
Örömmel jegyezzük fel ezt a tényt, amely méltó megnyugvást keltett 
az egész erdélyi magyarság: közvéleményében, mert ebben az ön- 
zetlen, becsületes munka nyert elismerést. Gyallay Pap Domokos a 
, Magyar Nép" c; lap megteremtésével és kitünő szerkesztésével közel 
férkőzött a lelkekhez. Olyan időben vállalta a nép, vigasztalását, 
tanítását és vezetését, amikor az a legelhagyottabb és legcsüggedtebb 
volt. Azóta hétről-hétre oktat, buzdít, lelkesít és irányít. Ma népünk 
áhítattal hallgatja beszédét s szivből vallja lelki vezérének.- De e 
mellett novelláival, regényeivel annyira meghódította az intelligens 
közönséget is, hogy az méltán emlegeti nevét a legkiválóbb magyar 
irók között. A mi örömünket fokozza az a tudat, hogy Gyallay unitárius 
s Kriza János költő püspökünk óta közülünk ő részesült ebben a 
kitüntetésben. Az Unitárius Irodalmi Társaságnak kezdet óta tagja. 
Innen indult el arra a szép írói pályára, amely azóta annyi sikert 
és dicsőséget szerzett neki. Első nagyobb művét, az ,Osi rögön" 
c. novellás kötetének a megjelenését avval segítette elő Társaságunk, 
hogy belőle 100 példányt előre megvásárolt. Hirnevét ez a mű 
ánnyira megalapozta, hogy azóta minden művén kapva-kap az 
olvasó közönség. Mi további gazdag termékenységet és szebbnél 
. szebb sikereket kivánunk szeretett barátunknak. 

Brassai a Pantheonban. A magyar kultuszminiszter meg- 
bizta Istók János ismert székely szobrászt, hogy készítse el Brassai 
Sámuel volt kolozsvári egyetemi tanár és országos hiru tudós 
plakettjét. A jeles művész, amint egy intervju keretében kijelentette, 
— most dolgozik a domborművön, amely tavaszra bronzba öntve 
készen is lesz. A plakettet Szegeden a nagy templommal szemben 
levő árkádok alá helyezik a legkiválóbb magyar tudósok dormbor- 

művű képével együtt. Nagy örömünkre szolgál, hogy ilyenformán a 
mi Brassaink is bejut az új magyar Pantheonba, amelyben nála 
méltóbb helyet alig foglalhatna el valaki. 

A Királyhágómelléki Református Egyházkerület 1929 
december 5-én, Nagyváradon tartott közgyűléséből a következő 
üdvözlő iratot küldötte utólag a Dávid Ferenc-emlékünnep alkalmá- 
ból : , Egyházkerületünk a magyar protestántizmus történetében örökre 
emlékezetes 1569-iki disputa szinhelyén: Nagyváradon tartott köz- 
gyűlésében veszi tudomásul, hogy a kálvinizmus egykori nagy ellen- 
felének: Dávid Ferenc unitárius püspöknek mártir-halála évforduló- 
ját az unitárius egyház kegyeletes emlékezések között ünnepelte meg. 
S a vallásszahadság bajnokának emléke előtt midőn maga is tisz- 
telettel meghajlik, erről az Unitárius Egyházat jegyzőkönyvi kivona- 
ton értesíti." Kiadta: Csernák Béla s. k., egyházkerületi főjegyző. 

Vallásüldözés Oroszországban. Alig, hogy a mexikói val- 
lásüldözések véget értek, már is az orosz szovjet-kormány hasonló 
eljárásairól érkeznek szomorú hírek. A szovjet-kormány állitólag 
indexre vette a bibliát, a koránt és a talmudot, mint a világ leg- 
veszedelmesebb könyveit. Emellett elhatározta volna az összes tem- 
plomok bezárását. Alig tudjuk elképzelni, hogy egy kormány ilyen 
öngyilkosságra vetemedjék. Mert hiszen vallási téren, ha itt-ott 
tapasztalhatók is káros kilengések, de azért a benne levő gazdag 
erkölcsi értékek nélkülözhetetlenek minden államra nézve. Irott para- 
grafusokkal és terrorral, erkölcsi alapok nélkül, csak fövényre épít 
a szovjet-kormány, melyet az idő áradata hamar elmos. Az angol 
parlament megdöbbenéssel foglalkozott az orosz-kérdéssel s a can- 
terburyi érsek felszólalására a kormány sürgős közbelépését kérte. 

Gyászhírek. Dr. Ürmössy Sándor ügyvéd, takarékpénztári 
jogtanácsos, életének 53-ik, házasságának 20-ik évében, január hó 
14-én tragikus körülmények között váratlanul elhunyt Kolozsvárt. 
Vidám, derült kedély világa aludt ki hirtelen s nemes és érzékeny 
lélek szállt el a gyarló földi hüvelyből. Urmössy Kálmán ny. tábla- 
bíró testvérét s Dr. Pázsint Mihály lelkész sógorát gyászolja az el- 
hunytban. — Borbély György ny. áll. főgimnáziumi tanár február . 
8-án, életének 70-ik évében hosszas betegeskédés után Zalaegersze- 
gen meghalt. Tordai fögimnázíumunknál kezdette pályáját. 36 évig 
állott a magyar közoktatásügy szolgálatában. Nemes, puritán jellemű 
ember volt s ilyen ifjakat kívánt nevelni, akik a mult nemes hagyo- 
mányaihoz ragaszkodjanak, de a jövőért dolgozni tudjanak. Emléke 
áldott. — Dr. Kis-Solymosi Simó Zsigmond orvos f. évi február, 
19-én 68 éves korában, házassága 41-ik évében Nyárádszeredán 
meghalt. A fennkölt gondolkozású és nemesen érző orvos emlékét. 
sokan kegyelettel őrzik, köztük Simó Pál, jószágfelügyelőségünk 
volt elnöke, aki testvérét gyászolja az e:hunytban. 


A szerkesztésért felelős: VÁRI ALBERT. 

